ING No Ammonia 100ml, No 7.4 Ξανθό Χάλκινο\nΗ ING No Ammonia είναι μία καινοτομική βαφή χωρίς αμμωνία και PPD (παραφαινυλενοδιαμίνη) η οποία εξασφαλίζει 100% κάλυψη των λευκών ενώ παράλληλα χαρίζει πλούσιο χρώμα που διαρκεί και μοναδική λάμψη. Η φόρμουλά της περιέχει: έλαιο argan: θρέψη και λάμψη, έλαιο avocado: ενυδάτωση και αντιγήρανση, Βιταμίνη C: αντιοξειδωτική δράση και ενδυνάμωση. Η ING No Ammonia θρέφει και σέβεται την υγεία των μαλλιών και του τριχωτού!\nΣημαντικό: η βαφή έχει σχεδιαστεί για κάλυψη 100% λευκών και τα χρώματα που βλέπετε στο χρωματολόγιο βγαίνουν ακριβώς έτσι σε 100% λευκά μαλλιά. Αν λοιπόν τα μαλλιά της πελάτισσας είναι 50% λευκά ή φυσικά χωρίς καθόλου λευκά τα χρώματα θα βγουν μισό με ένα τόνο πιο σκούρα.\nΕφαρμογή: αφού επιλέξετε την επιθυμητή απόχρωση (ή συνδυασμό αποχρώσεων) αναμίξτε με το κατάλληλο ING No Ammonia Developer ανάλογα με την περίπτωση (δείτε παρακάτω) σε αναλογία 1:1,5 σε ένα μη μεταλλικό μπολ. Περάστε το μίγμα στα μαλλιά με ένα πινέλο και αφήστε για 20-35 λεπτά ανάλογα με το ποσοστό λευκών ή το επιθυμητό ξάνοιγμα.\nΚατόπιν λούστε καλά χρησιμοποιώντας το Treated hair shampoo της ING το οποίο “κλείνει” τα λέπια της τρίχας και διατηρεί το χρώμα στο εσωτερικό των μαλλιών. Αφού ξεβγάλετε εφαρμόστε την μάσκα θρέψης Nourishing mask της ING για αφήστε την να δράσει για 10-15 λεπτά. Και αυτή με την σειρά της βοηθάει να επανέλθουν τα μαλλιά στην φυσιολογική τους κατάσταση (επαναφέρει το PH στο φυσιολογικό) και δίνει απαλότητα και λάμψη.\nΠροσοχή: ακολουθήστε πιστά τις οδηγίες χρήσεις και τις προφυλάξεις, εφαρμόζετε σε κάθε περίπτωση τεστ ευαισθησίας πριν την χρήση οποιασδήποτε βαφής.\nΟδηγίες ανάμιξης με το Developer και χρόνοι παραμονής:\n• Βαφή πιο σκούρο τόνο: 1:1,5 με Developer Light και 30 λεπτά παραμονή\n• Κάλυψη λευκών και βαφή στον ίδιο τόνο: 1:1,5 με Developer Light και 30/35 λεπτά παραμονή\n• Βαφή σε ξεβαμμένα και ελαφρώς ξανοιγμένα: 1:1,5 με Developer Light και 20/25 λεπτά παραμονή\n• Ξάνοιγμα 2-3 τόνους και κάλυψη δύσκολων λευκών: 1:1,5 με Developer Plus και 20/25 λεπτά παραμονή\nΑξιολόγηση στο : ING No Ammonia 100ml, No 7.4 Ξανθό Χάλκινο


Σήμερα αναμένονται τα αποτελέσματα από τους ελέγχους στους τρεις οικισμούς Ρομά στον Βόλο | LarisaNew\nΣήμερα αναμένονται τα αποτελέσματα από τους ελέγχους στους τρεις οικισμούς Ρομά στον Βόλο\non: 18:53, 16-04-2020 In: ΑΠΟ ΘΕΣΣΑΛΙΑ, ΕΙΔΗΣΕΙΣ\nΣήμερα το πρωί αναμένεται η έκδοση των αποτελεσμάτων από τις δειγματοληψίες που έγιναν σε όλους του οικισμούς Ρομά της Θεσσαλίας, χθες. Στο Βόλο εξετάσθηκαν 76 άτομα σε Αλιβέρι, Νεάπολη και Αγία Παρασκευή. Τα 42 δείγματα λήφθηκαν από το οικισμό του Αλιβερίου, ενώ από τον οικισμό της Νεάπολης δόθηκαν πέντε δείγματα.\nΤα τεστ πραγματοποίησε κλιμάκιο της πανεπιστημιακής κλινικής με επικεφαλής τον καθηγητή κ. Σκέτζο και δέκα συνεργάτες, ενώ μετείχε και μια γιατρός από το Νοσοκομείο Βόλου.\nΗ κεντρική οργάνωση λήψης δειγμάτων ήταν στο πολιτιστικό κέντρο των Ρομά στο Αλιβέρι, ενώ για την εξέταση των αποτελεσμάτων δεν έγινε ομαδοποίηση ανά Νομό. Για το σύνολο της λήψης δειγμάτων στην Θεσσαλία εργάστηκαν 100 άτομα.\nΧθες ανακοινώθηκε και πρωτόκολλο ασφαλείας, με στόχο την ανίχνευση του κορωνοιού και τον εντοπισμό της διασποράς του στην κοινότητα, από τη Γ.Γ. Πολιτικής Προστασίας και την Περιφέρεια Θεσσαλίας, με την ταυτόχρονη λήψη 1.200 δειγμάτων, στο σύνολο των οικισμών Ρομά της Περιφέρειας.\nΠρόκειται για 400 ελέγχους ανίχνευσης και ταυτοποίησης του ιού με μοριακή μέθοδο και 800 ελέγχους ανίχνευσης ειδικών αντισωμάτων έναντι του ιού με κλασική ορολογική μέθοδο. Οι ορολογικές εξετάσεις είναι ιδιαίτερα χρήσιμες σε επιδημιολογικές μελέτες, για την εκτίμηση του ποσοστού των ατόμων που έχουν έρθει σε επαφή με τον ιό. Η πληροφορία αυτή είναι σημαντική για το σχεδιασμό παρεμβάσεων για την αντιμετώπιση της επιδημίας από τις Υγειονομικές Αρχές της χώρας.\nΤο σχέδιο αποδεικνύει το επίπεδο ετοιμότητας του δημόσιου συστήματος υγείας αφού για τους ελέγχους συνεργάζονται κλιμάκια της Γ.Γ. Πολιτικής Προστασίας, του ΕΟΔΥ, της 5ης ΥΠΕ, των Διευθύνσεων Υγείας, του Πανεπιστημίου, των Δήμων και όλων των Νοσοκομείων και των Κέντρων Υγείας της Περιφέρειας Θεσσαλίας.\nΟ Περιφερειάρχης Θεσσαλίας Κώστας Αγοραστός και ο συντονιστής καθηγητής Υγιεινής και Επιδημιολογίας του Πανεπιστημίου Θεσσαλίας Χρήστος Χατζηχριστοδούλου δήλωσαν: «Ευχαριστούμε για την ταχύτατη ολοκλήρωση των διαδικασιών και όλους τους ενεργά συμμετέχοντες: τον διοικητή της 5ης ΥΠΕ, τους διοικητές των Νοσοκομείων, τους διευθυντές των Κέντρων Υγείας, γιατρούς, νοσηλευτές, διοικητικούς, καθηγητές Πανεπιστημίου, Δημάρχους, Αστυνομία, Πυροσβεστική, διαμεσολαβητές, οδηγούς, αντιπεριφερειάρχες και περιφερειακούς συμβούλους».\nΟι οικισμοί Ρομά, όπου έγινε λήψη δειγμάτων, είναι οι εξής:\nΣτο Ν. Λάρισας: Νέα Σμύρνη, Τύρναβος, Φάρσαλα\nΣτο Ν. Μαγνησίας: Αλιβέρι Ν. Ιωνίας, Αγ. Παρασκευή, Νεάπολη\nΣτο Ν. Καρδίτσας: Μαύρικα, Σοφάδες (παλαιός οικισμός-Νέα Ζωή)\nΣτο Ν. Τρικάλων: Κηπάκι, Πύργος, Καλαμάκι.\nΧθες, στην έναρξη των ελέγχων τα κλιμάκια συναντήθηκαν στην Αστυνομική Διεύθυνση Μαγνησίας, αστυνομικοί της οποίας θα συνόδευαν τους γιατρούς.\nΕκεί βρέθηκε και κλιμάκιο του Δήμου Βόλου όπου ο Α. Μπέος σε δηλώσεις του σημείωσε ότι σε αυτές τις κρίσιμες ώρες δεν χωρούν προσωπικές πολιτικές και δεν επιτρέπεται προσωπική προβολή, αφού προέχει η προάσπιση της Δημόσιας Υγείας, της υγείας των πολιτών και συνεπώς είναι ώρα προσφοράς από όλους, στο βαθμό που ο καθένας μπορεί και έχει την ευθύνη, αφήνοντας αιχμές για τον Περιφερειάρχη κ. Κώστα Αγοραστό.\nΠροκαταρκτική για την επίθεση με μαχαίρι που δέχθηκε μητέρα από την κόρη της στη Νέα Ιωνία


Ε.Ο.Δ.Υ.: 1.165 νέα κρούσματα - 332 διασωληνωμένοι - 31 θάνατοι - Antenna Star\nΕ.Ο.Δ.Υ.: 1.165 νέα κρούσματα – 332 διασωληνωμένοι – 31 θάνατοι\nΤα στοιχεία που παρουσιάζονται αφορούν περιστατικά από την επιδημιολογική επιτήρηση της νόσου από το νέο κορωνοϊό (Covid-19), με βάση τα δεδομένα που έχουν δηλωθεί στον Ε.Ο.Δ.Υ. και καταγραφεί μέχρι τις 03 Οκτωβρίου 2021 (ώρα 15:00).\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 1.165, εκ των οποίων 5 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 661.308 (ημερήσια μεταβολή +0.2%), εκ των οποίων 50.9% άνδρες.\nΟ αριθμός των ασθενών που νοσηλεύονται διασωληνωμένοι είναι 332 (62.7% άνδρες). Η διάμεση ηλικία τους είναι 65 έτη. To 79.8% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 298 (89.76%) είναι ανεμβολίαστοι ή μερικώς εμβολιασμένοι και 34 (10.24%) είναι πλήρως εμβολιασμένοι. Από την αρχή της πανδημίας έχουν εξέλθει από τις Μ.Ε.Θ. 3.170 ασθενείς.\nΠροηγούμενο Κορωνοϊός: Τρίτη δόση εμβολίου για όλους – Πότε θα πρέπει να γίνει;\nΕπόμενο Κοινή απόφαση για τις στρατιωτικές και μαθητικές παρελάσεις


Περίεργες ειδήσεις και έγγραφα για “μυστική επιστράτευση στην Τουρκία”! | BLOKO\nΑρχική / Κόσμος / Πόλεμοι / Τουρκία / Περίεργες ειδήσεις και έγγραφα για “μυστική επιστράτευση στην Τουρκία”!\nΠερίεργες ειδήσεις και έγγραφα για “μυστική επιστράτευση στην Τουρκία”!\n12/17/2016 07:57:00 π.μ. Κόσμος , Πόλεμοι , Τουρκία Edit\nΣτην Ιστοσελίδα odaTV δημοσιεύτηκε μια περίεργη είδηση. Αστυνομικοί επέδωσαν σε ιδιοκτήτη ξενοδοχείου στην Άγκυρα δελτίο με το οποίο τον ενημερώνουν ότι το κτήριο θα επιταχθεί σε\nΗ Επιτροπή που καθορίζει τις υποχρεώσεις των πολιτών στις περιπτώσεις παλλαϊκής άμυνας αποφάσισε την επίταξη του συγκεκριμένου ξενοδοχείου.\nΤο 4ο Σώμα Στρατού και το Φρουραρχείο της Άγκυρας ζήτησαν από την Επιτροπή Υποχρεώσεων Παλλαϊκής Άμυνας της Νομαρχίας να προβεί στις δέουσες ενέργειες , ώστε να προσδιοριστούν τα μέτρα που θα ληφθούν σε περίπτωση επιστράτευσης.\nΠριν από λίγες μέρες ο Πρόεδρος μιλώντας στην 32η σύνοδο των κοινοταρχών κάλεσε τους πολίτες σε επιστράτευση, επικαλούμενος το άρθρο 104 του Συντάγματος. Το συγκεκριμένο άρθρο ορίζει τις αρμοδιότητες του Προέδρου της Δημοκρατίας. Τους όρους και τις προϋποθέσεις για την κήρυξης επιστράτευσης τους προσδιορίζει το άρθρο 122 του Συντάγματος. Βάσει των διατάξεων του άρθρου αυτού ο Πρόεδρος προτείνει στην κυβέρνηση την κήρυξη επιστράτευσης, η οποία αποφασίζει , αφού πρώτα λάβει υπόψη του τις απόψεις του Συμβουλίου εθνικής Ασφάλειας. Με λίγα λόγια δεν μπορεί , με το παρόν Σύνταγμα να κηρύξει μόνος του επιστράτευση. Αυτό, όμως δεν σημαίνει ότι δεν μπορεί να το κάνει αφού ελέγχει τους πάντες και τα πάντα.\nΗ επιστράτευση νομικά κηρύσσεται στις περιπτώσεις πολέμου και όταν υπάρχει άμεσος κίνδυνος επανάστασης. Τι συμβαίνει λοιπόν, τι απειλή την Τουρκία για να ζητάει ο Πρόεδρος την παλλαϊκή επιστράτευση;\nΒέβαια, ο Ερντογάν, στην ομιλία του, κάλεσε τους πολίτες σε επιστράτευση για την καταπολέμηση των τρομοκρατικών οργανώσεων , τις οποίες και κατονόμασε.\nΗ επιστράτευση είναι μια κατάσταση που αφορά τον Στρατό και όλο τον κρατικό μηχανισμό. Η επιστράτευση όπως την εννοεί ο Πρόεδρος είναι επικίνδυνη , γιατί στρέφει τους πολίτες τον έναν εναντίον του άλλου. Οι απλοί πολίτες που είναι έτοιμοι να θυσιαστούν για χάρη του Ερντογάν θα στραφούν εναντίον των φίλων και συγγενών τους που διαφωνούν με τα πεπραγμένα του; Ας μην ξεχνάμε ότι στην Τουρκία φυλακίζονται όλοι όσοι διαφωνούν με τον Πρόεδρο, με την εύκολη κατηγορία ότι είναι τρομοκράτες ή συνεργάζονται με τους τρομοκράτες.\nΌταν βρίσκονται στις φυλακές 12 βουλευτές του Κουρδικού Κόμματος ΗDPπου ψηφίστηκαν από έξι εκατομ. πολίτες και όταν οι άνθρωποι αυτοί κατηγορούνται ¨ως προέκταση της τρομοκρατίας στη Βουλή¨, φωτογραφίζεται αμέσως ο εχθρός που απειλή τον ηγέτη. Έτσι θα προκληθεί σύγκρουση Τούρκων και Κούρδων με απρόβλεπτες συνέπειες.\nΑυτή η κοινωνική πόλωση αντί να μειώνεται με δημοκρατικό και ειρηνικό τρόπο οξύνεται ακόμα πιο πολύ.\nΜε το δημοσίευμα της Ιστοσελίδας γεννιούνται πολλά ερωτηματικά, τα οποία μας αγγίζουν άμεσα. Μήπως η επιστράτευση έχει σχέση με τις διεκδικήσεις της Άγκυρας στο Αιγαίο; Εκεί κυβέρνηση και αντιπολίτευση ομόφωνα, διεκδικούν τους εθνικούς τους στόχους. Σε αντίθεση με εμάς που οι πολιτικοί μας κονταρομαχούν για τα πάντα συμπεριλαμβανομένων και των εθνικών…


Ομφαλοκήλη και κήλη στην 15 μηνών κόρη μου. Χρειάζεται επέμβαση; | Το μωρό μου\nΟμφαλοκήλη και κήλη στην 15 μηνών κόρη μου. Χρειάζεται επέμβαση;\nΕρώτηση από Κατερίνα (16.3.2016)\n“Έχω μια κόρη 15 μηνών. Γεννήθηκε με ομφαλοκήλη. 11 μηνών παρουσίασε κήλη πάνω από τον ομφαλό στη λευκή γραμμή. Η ομφαλοκήλη είναι 1.47×0.78. Και τα δύο έχουν λίπος. Χρειάζεται επέμβαση; Και αν ναι, πότε; Είναι 9.5 κιλά. Ευχαριστώ.”\nΑπάντηση από παιδίατρο (16.3.2016)\nο ειδικός για να απαντήσει στην ερώτησή σας είναι ο παιδοχειρουργός. Ειδικά για την κήλη λευκής γραμμής δεν θα εκφέρω άποψη, καθώς οι διαστάσεις της, η θέση της, και άλλοι παράγοντες (προωρότητα, άλλα προβλήματα υγείας κλπ) επηρεάζουν πολύ το πότε και αν πρέπει να γίνει επέμβαση.\nΤώρα, για την ομφαλοκήλη, α) κήλες μικρότερες των 2 εκατοστών (ανεξαρτήτως περιεχομένου), ή β) εκείνες που δεν μεγαλώνουν ταχέως (δηλαδή περισσότερο από 2 εκατοστά τον χρόνο), και γ) δεδομένου πως δεν προκαλούν επιπλοκές (και οι ομφαλοκήλες σπάνια έχουν επιπλοκές), δεν χειρουργούνται για αρκετά χρόνια. Την ομφαλοκήλη την παρακολουθεί και μετρά ο παιδίατρός σας, και ανάλογα τον ρυθμό αύξησής της (αν αυξάνεται) αποφασίζει αν θα παραπέμψει σε παιδοχειρουργό, ή θα την παρακολουθεί ο ίδιος. Πάντως, ακόμη και μεγάλες ομφαλοκήλες (πολύ μεγαλύτερες από αυτό που αναφέρετε) συνήθως κλείνουν μόνες τους.\nΕπαναλαμβάνω πως για την κήλη λευκής γραμμής, ή ειδικά για παιδιά με περισσότερες της μίας κήλες (όπως το δικό σας), το παιδί πρέπει να εκτιμηθεί από παιδοχειρουργό.”


Παρουσιάζει τους υποψήφιους το ΚΚΕ, Οικονομάκος στην Καλαμάτα, Θεοδωρακόπουλος στη Μεσσήνη - Kalamata Journal\nΤετάρτη, 19 Δεκεμβρίου 2018 02:49\nΠαρουσιάζει τους υποψήφιους το ΚΚΕ, Οικονομάκος στην Καλαμάτα, Θεοδωρακόπουλος στη Μεσσήνη\nΤους υποψήφιους δημάρχους της Λαϊκής Συσπείρωσης στη Μεσσηνία θα παρουσιάσει την Παρασκευή το μεσημέρι, σε συνέντευξη Τύπου, η Τομεακή Επιτροπή Μεσσηνίας του ΚΚΕ, καθώς και τον υποψήφιο περιφερειάρχη Πελοποννήσου, που είναι ο Νίκος Γόντικας…\nΥποψήφιος δήμαρχος Καλαμάτας θα είναι και πάλι ο Δημήτρης Οικονομάκος, ενώ υποψήφιος δήμαρχος Μεσσήνης θα είναι ο Χρήστος Θεοδωρακόπουλος, πρόεδρος της Ομοσπονδίας Αγροτικών Συλλόγων Περιφέρειας Πελοποννήσου. Υποψήφιος δήμαρχος Δυτικής Μάνης θα είναι ο Πέτρος Ταβουλαρέας, πρόεδρος της Σαϊδόνας, ενώ υποψήφιος δήμαρχος Τριφυλίας θα είναι και πάλι ο Σαράντος Κουκούμης.\nΚατά την παρουσίαση των υποψηφίων θα γίνει τοποθέτηση με θέμα “Η εκλογική αναμέτρηση στην Τοπική και Περιφερειακή Διοίκηση, η ανάγκη ισχυροποίησης του ΚΚΕ”.\nΠερισσότερα σε αυτή την κατηγορία: « Ο Ν. Χουντής για τις πολιτικές εξελίξεις διεθνώς και το ρόλο της “ανυπότακτης αριστεράς” Νέες-νέοι ανακοινώνουν με "χτυποκάρδι" και "ενθουσιασμό" υποψηφιότητά για την Καλαμάτα »\nΑνακαινίστηκε με δωρεά η Μονάδα Μεσογειακής Αναιμίας


Παραμένει στην γκάμα της BMW η i3 Παραμένει στην γκάμα της BMW η i3 - bmw i3\nΠαραμένει στη γκάμα της BMW και τα επόμενα χρόνια η i3.\n1.842 Επισκέψεις στο άρθρο - Ημερομηνία δημοσίευσης: 14/10/2019\nΗ BMW i8 θα τερματίσει την παραγωγή της μετά την έκδοση Ultimate Sophisto, ενώ την ίδια στιγμή δεν υπάρχουν κάποια πλάνα για τον διάδοχο της μικρότερης i3. Ωστόσο αυτό δε σημαίνει πως η δεύτερη θα μας αποχαιρετήσει άμεσα, καθώς όπως φαίνεται έχει μπροστά της τουλάχιστον δύο χρόνια ακόμα.\nΑυτό τόνισε σε δηλώσεις του ο Pieter Nota, μέλος του Διοικητικού Συμβουλίου της BMW, ο οποίος μιλώντας σε ξένα μέσα στάθηκε στις πωλήσεις του αμιγώς ηλεκτρικού μοντέλου οι οποίες κρίνονται ικανοποιητικές.\n«Στην έκτη χρονιά της, η πλήρως ηλεκτρική BMW i3 εξακολουθεί να έχει εξαιρετικά καλά αποτελέσματα και συνεπώς θα συνεχίσει να αποτελεί μέρος της γκάμας μας στα επόμενα χρόνια. Θα ξεκινήσουμε ένα άλλο αμιγώς ηλεκτρικό όχημα, το MINI Electric, προς το τέλος του έτους», ήταν τα λόγια του Nota.\nΜάλιστα, όπως υποστηρίζουν τα μέσα του εξωτερικού δεν αποκλείεται σε περίπτωση που οι «βαυαροί» μείνουν ικανοποιημένοι από την πορεία του μοντέλου στο προσεχές διάστημα, να αλλάξουν γνώμη και να προγραμματίσουν την κατασκευή του διαδόχου της i3. Ωστόσο σημειώνουν πως για να συμβεί κάτι τέτοιο το χωρίς ρύπους γερμανικό αυτοκίνητο θα πρέπει να ξεπεράσει ετησίως τις 50.000 μονάδες κάτι που θεωρείται δύσκολο.


kiakos - Michanikos.gr\nkiakos replied to peratis's topic in Πυροπροστασία\nΑπάντηση από πολεοδομίας Δ. Αθηναίων: Δεν απαιτείται μελέτη.\nΘα επαναφέρω λίγο το ερώτημα γιατί λίγο με μπέρδεψαν οι απαντήσεις. Σε προσθήκη καθ' ύψος σε *υφιστάμενο κτίριο (που δεν είναι ξενοδοχείο) απαντάτε αν καταλαβαίνω καλά ότι απαιτείται μελέτη παθητικής πυροπροστασίας για το τμήμα της προσθήκης. Μπορεί κάποιος να βοηθήσει από που προκύπτει αυτό; Γιατί δεν μπορώ να το βρω με τίποτα. Έχω πάντως την εντύπωση ότι σε προσθήκη καθ' ύψος σε *υφιστάμενο κτίριο δεν απαιτείται παθητική και είμαι σχεδόν βέβαιος ότι ισχύει σε περιπτώσεις που υπάρχει κοινό κλιμακοστάσιο, δηλαδή σε όλες τις συνηθισμένες περιπτώσεις προσθήκης ορόφου σε υφιστάμενη κατασκευή. Σε κάθε περίπτωση έχω υπόψιν μου άδεια δόμησης που εκδόθηκε προσφάτως και κατά τον έλεγχο της πληρότητας η πολεοδομία απέρριψε τη μελέτη παθητικής από το φάκελο ως μη απαιτούμενη. Θα το εκτιμούσα αν μπορεί κάποιος να βοηθήσει. *όπου υφιστάμενο εννοώ προ του κανονισμού πυροπροστασίας.\nkiakos replied to Engineer's topic in Ειδήσεις\nΣτην Τουρκία μια πράξη μεταβίβασης γίνεται ηλεκτρονικά καθώς οι τίτλοι είναι μηχανογραφημένοι. Εμείς συζητάμε για υποθηκοφυλάκεια....\nkiakos replied to akis4's topic in Ειδήσεις\nΤο ΤΣΜΕΔΕ είναι μετοχικό ταμείο και γι' αυτό έχει άλλο καθεστώς, δεν είναι όπως τα υπόλοιπα ασφαλιστικά ταμεία. Στη θεωρεία πάντοτε... γιατί στην πράξη είναι το πρόσχημα για να γεμίζει το ταμείο.\nkiakos replied to ilias's topic in Ν. 4178/13 - Αντιμετώπιση της αυθαίρετης δόμησης\nΕμένα την τελευταία φορά ο υπάλληλος μου απάντησε: "Αν δεν βγει εγκύκλιος, εγώ θα κάνω ότι έκανα πάντα" Ελληνικό Δημόσιο... όσο το συντηρούμε θα υπάρχει και θα βασιλεύει.\nkiakos replied to dsts's topic in Ειδήσεις\nΑλήθεια έχουμε πολλούς άλλους αρχιτέκτονες στην Ελλάδα που είναι αναγνωρισμένοι και βραβευμένοι διεθνώς; Γιατί το συγκεκριμένο γραφείο είναι. Δεν μπορώ να καταλάβω την επίθεση προς μια αρχιτεκτονική μελέτη. Ο καθένας μπορεί να πει μαρέσει δεν μαρέσει, αλλά όλα τα υπόλοιπα δεν τα καταλαβαίνω. Όσο για τα όποια υποτιθήμενα προβλήματα της μελέτης: Έχει πρόσβαση Έχει κουφώματα Λύνεται στατικά Περνάει τον κενακ και πιθανόν και καλύτερα από Β κλάση Η υπερχείλιση δεν χρειάζεται να φαίνεται Το νερό στις πισίνες στις Κυκλάδες είναι θαλασσινό Πάνω από όλα βέβαια οι εικόνες που πραγματικά ειδαν μεγάλη δημοσιότητα στο εξωτερικό πριν το κυκλοφορήσουν τα ελληνικα μπλοκ, είναι φωτερεαλισμός και όχι η μελέτη.\nΕξοικονόμηση κατ'οίκον - Σύμβουλος έργου\nkiakos replied to sdim's topic in Εξοικονόμηση Κατ΄ Οίκον\nΚαι μωρό παιδί καταλαβαίνει το θέμα της πλαστογραφίας, αλλά ξαναλέω δεν είναι για μένα αυτή η ουσία, αυτό όλο είναι κάτι καθαρά προσωπικό και δεν θέλω να το συζητήσω. Η ουσία όμως είναι ότι οι τράπεζες μας πετάνε έξω από τα εξοικονόμηση κατ' οίκον και πληρώνονται για τη δουλειά που έχουμε κάνει.\nΗ ιστορία έχει μεταφερθεί προφανώς "φιλτραρισμένη". Το πως αντέδρασα δεν νομίζω ότι είναι η ουσία και δεν αφορά το φόρουμ.\nΠριν από κάποιο διάστημα με αφορμή κάποιες εργασίες στο σπίτι μου αποφάσισα να κάνω τον πελάτη και να αποκτήσω την εμπειρία του εξοικονόμηση κατ' οίκον καλύτερα. Απευθύνθηκα στο κοντινότερο κατάστημα μιας εκ των τεσσάρων τραπεζών. Με το που ξεκίνησε να με "ενημερώνει" η υπάλληλος προσπάθησε να μου προωθήσει τους μηχανικούς - συνεργάτες της Τράπεζας για το ΠΕΑ (αθέμιτος ανταγωνισμός), της εξήγησα ότι είμαι μηχανικός και ότι έχω απευθυνθεί σε κάποιον συνάδελφο μου. Στη συνέχεια της διαδικασίας μου έβγαλε να υπογράψω μια σειρά χαρτιά εκ των οποίων το ένα ήταν η ανάθεση του Συμβούλου Έργου σε κάποια εταιρεία επιλογής της τράπεζας,εννοείται χωρίς να έχω πριν ενημερωθεί. Ευτυχώς, το είδα και τους εξήγησα και πάλι ότι θα ορίσω εγώ σύμβουλο έργου. Σήμερα, πήγα να υπογράψω την τελική σύμβαση καθώς εγκρίθηκε η υπαγωγή μου στο πρόγραμμα. Ρώτησα για τον σύμβουλο έργο για να βεβαιωθώ ότι έχει ορισθεί αυτός που όρισα πριν υπογράψω. Ανακαλύπτω λοιπόν ότι έχει ορισθεί ως σύμβουλος έργου η ίδια εταιρεία που είχαν προσπαθήσει να μου ορίσουν από την πρώτη στιγμή. Ρωτάω πως και γιατί και μου απαντάνε αφού έχετε υπογράψει κύριε. Τους εξηγώ ότι αποκλείεται και ότι είχε δημιουργηθεί θέμα για το αντίθετο και η υπάλληλος μου δείχνει ένα χαρτί που υποτίθεται ότι είχα υπογράψει και λέω υποτίθεται γιατί δεν είχε πάνω την υπογραφή μου αλλά είχε υπογράψει κάποιος αντί για μένα, προφανώς κάποιος υπάλληλος της τράπεζας. Αν λοιπόν φτάνουν μέχρι και στο σημείο να πλαστογραφούν την υπογραφή των πελατών, περιμένετε ειλικρινά ότι θα καταλήξει το όνομά μας σε κάποια αίτηση του εξοικονόμηση κατ' οίκον ως σύμβουλοι έργου; Πιστεύεται ότι υπάρχει περίπτωση κάποιος πελάτης να μπει στη διαδικασία να επιμείνει προκειμένου να ορίσει τον μηχανικό του σύμβουλο έργου; ή ακόμα και για το 2ο ΠΕΑ.\nkiakos replied to Earl's topic in Ειδήσεις\nΔεν γίνεται να μπορείς να κάνεις ΜΕΑ και να μην μπορείς να κάνεις ΠΕΑ, είναι πέρα από ότι άλλο γραφτεί, παράλογο. Μπορώ δηλαδή να μελετήσω ένα κτίριο αλλά δεν μπρορώ να το αποτυπώσω; Από την αρχή η νομοθεσία περί ΚΕΝΑΚ είχει πρόβλημα στο σύνολο της. Όσο δικηγόροι και λοιποί υπάλληλοι των υπουργείων, συνάδελφοι ή μη, χωρίς καμία επαφή με την αγορά και το επάγγελμα του μηχανικού νομοθετούν, αυτά θα είναι τα προβλήματα.\nκάνε και τον απαραίτητο αποπληθωρισμό σύμφωνα με τα επιτόκια από το 60' μέχρι σήμερα για να έχεις ένα αποτέλεσμα που να σημαίνει κάτι, γιατί αυτό το νούμερο δεν σημαίνει τίποτα.\nΚατάστημα Υ.Ε και φύτευση\nkiakos replied to Patrick's topic in ΝΟΚ (Νέος Οικοδομικός Κανονισμός)\nΤο γνωρίζω ότι είναι θέμα ερμηνείας, προσωπικά το έχω κάνει σε άδεια που εκδόθηκε κατά ΝΟΚ και το περάσανε κανονικά, γι' αυτό προτείνω να το δοκιμάσει. Ναι αλλά ο συνάδελφος, αν είχα καταλάβει σωστά, ρωτούσε αν μπορεί να κάνει τραπεζοκαθίσματα και από επάνω να κάνει πέργκολα και να μετρήσει στη φύτευση.\nΒάλε και την ΑΠΥ γιατί το πεδίο είναι αμοιβή και εισφορές ΤΕΕ, τσάμπα είναι...\nΣτην Ελλάδα δεν μπορούμε να χρησιμοποιήσουμε σωστά ούτε τις κοινές βαφές οδοσήμανσης και μετά από κανά μήνα ξεβάφουν οι δρόμοι.\nkiakos replied to bnn7's topic in Λοιπές Αδειοδοτήσεις\nΜετά την τροποποίηση του ΝΟΚ, γίνεται εφόσον δεν γίνονται τροποποιήσεις στις όψεις.


Βρίσκεστε σε:Αρχική»Σπορ»Aποκλείστηκε από τον Παναθηναϊκό, με δεύτερη ήττα, η Παναχαϊκή\nΤην ευκαιρία για ένα καλό τεστ ενόψει της συνέχειας της σεζόν, σπατάλησε η Παναχαϊκή που εμφανίστηκε με πειραματική σύνθεση στη ρεβάνς του Κυπέλλου με τον Παναθηναϊκό. Οι «κοκκινόμαυροι» εμφανίστηκαν ανταγωνιστικοί στο μεγαλύτερο μέρος του παιχνιδιού αλλά με ένα σχήμα που δεν πρόκειται ποτέ να ξαναπαρουσιαστούν σε επίσημη αναμέτρηση.\nΟ Παναθηναϊκός προκρίθηκε άκοπα στους «16» του Κυπέλλου Ελλάδας, πετυχαίνοντας και δεύτερη νίκη επί της Παναχαϊκής (3-1 ο πρώτος αγώνας), με 2-0 στο Ολυμπιακό Στάδιο.\nΟ Γιώργος Δώνης έδωσε χρόνο συμμετοχής σε πολλούς νεαρούς και αναπληρωματικούς, αφήνοντας εκτός τους περισσότερους βασικούς ενόψει των δύσκολων αγώνων που ακολουθούν στη Super League.\nΤο τριφύλλι πήρε από την αρχή της αναμέτρησης τα ηνία στο ματς έχοντας την υπεροχή και την κυκλοφορία της μπάλας αλλά η Παναχαϊκή απείλησε πρώτη. Στο 15′ ο Αντωνακόπουλος βρέθηκε στην περιοχή, γύρισε όμορφα αλλά το σουτ που επιχείρησε κόντραρε και έφυγε έξω.\nΗ πρώτη καλή στιγμή για τον Παναθηναϊκό χάθηκε στο 23′ με τον Σερπέζη να σουτάρει και τον Καπούταγλη να διώχνει σε κόρνερ. Δύο λεπτά αργότερα ο Αποστολάκης έδωσε στον Μπεκ, αυτός γύρισε στο ύψος του πέναλτι, με τον Κολοβό να κάνει το πλασέ τη μπάλα να κοντράρει και να φεύγει έξω. Ο Παναθηναϊκός απείλησε ξανά στο 39′ με τον Νούνες από το ύψος της μικρής περιοχής να σουτάρει και τη μπάλα να βρίσκει στα σώματα και να φεύγει έξω.\nΤο τριφύλλι μπήκε δυνατά και στο δεύτερο μέρος και στο 52′ άνοιξε το σκορ με τον Κολοβό. Ο Αποστολάκης έκανε τη σέντρα από τα δεξιά ο Σερπέζης δεν μπόρεσε με τη μπάλα να φτάνει στον διεθνή εξτρέμ ο οποίος σούταρε από το ύψος της μικρής περιοχής και έκανε το 1-0.\nΣτο 64′ ο Βαγιαννίδης ο οποίος δευτερόλεπτα πριν είχε περάσει στο ματς έδωσε ωραία κάθετη στον Καμπετσή ο οποίος σούταρε σημαδεύοντας το αριστερό κάθετο δοκάρι του Καπούταγλη. Στο επόμενο λεπτό η Παναχαϊκή έκανε τη δεύτερη τελική της στο παιχνίδι όταν ο Αντωνακόπουλος πήρε την κεφαλιά με τον Διούδη να μπλοκάρει εντυπωσιακά.\nΟ Παναθηναϊκός βρήκε και δεύτερο γκολ στο 71′ όταν ο Κολοβός είδε την κίνηση του Καμπετσή, του πέρασε τη μπάλα, και ο νεαρός φορ αυτή τη φορά σημάδεψε σωστά για το 2-0.\nΤο τριφύλλι έβγαλε μια ακόμη καλή φάση στο 76′. Ο Κολοβός έδωσε στον Βαγιαννίδη αυτός τη γύρισε εκ νέου προς το ύψος του πέναλτι με τον Κολοβό να σουτάρει απευθείας στέλνοντας τη μπάλα λίγο έξω από το αριστερό δοκάρι.\nΗ τελευταία καλή στιγμή για τον Παναθηναϊκό ήρθε στο 90+1′ όταν ο Αλεξανδρόπουλος έκανε ωραία προσπάθεια, γύρισε παράλληλα προς τον Κουρμπέλη που με τακουνάκι δεν μπόρεσε να στείλει τη μπάλα στα δίχτυα.\nΓκολ: 52’ Κολοβός, 71’ Καμπετσής\nΠΑΝΑΘΗΝΑΪΚΟΣ (Γιώργος Δώνης): Διούδης, Αποστολάκης, Κολοβέτσιος (38′ Αλεξανδρόπουλος), Μαυρομμάτης, Ζαγαρίτης, Κουρμπέλης, Νούνες, Κολοβός, Σερπέζης (63′ Βαγιαννίδης), Μπεκ (63′ Φάουστο), Καμπετσής.\nΠΑΝΑΧΑΪΚΗ (Σπύρος Μπαξεβάνος): Καπούταγλης, Πατάπης, Πατρώνης, Τσελεπίδης (60′ Κολ), Ιντζόγλου, Παπατόλιος, Μουστακόπουλος, Λινάρδος, Μασούρας, Μαυριάς (74′ Κυνηγόπουλος), Αντωνακόπουλος (69′ Μωραίτης).\nΠροηγούμενο άρθροΠαρούσα και η Χριστίνα…\nΕπόμενο άρθρο Αυτός είναι ο νέος τρόπος εξέτασης των μαθητών στις πανελλαδικές


Βρίσκεστε εδώ:Αρχική>>Συνεντεύξεις>>Μ. Τσολιά στον FM 100: «Άνοιγμα» μετά τις 15 Δεκεμβρίου (audio)\nΜετά τις 15 Δεκεμβρίου θα ξεκινήσει το «άνοιγμα» των δραστηριοτήτων εκτιμά η κ. Μαρία Τσολιά, Καθηγήτρια Παιδιατρικής Λοιμωξιολογίας, Διευθύντρια της Β' Παιδιατρικής Κλινικής του ΕΚΠΑ στο Νοσοκομείο Παίδων «Π. & Α. Κυριακού» και μέλος της επιτροπής εμπειρογνωμόνων του υπουργείου Υγείας.\nΜιλώντας στον FM 100 και την εκπομπή της Δέσποινας Βασιλειάδου, η κ. Τσολιά τόνισε πως το μοναδικό κριτήριο για τη σταδιακή άρση των περιορισμών είναι η μείωση θανάτων και διασωληνωμένων, και μοιάζει απίθανο αυτό να έχει συμβεί έως τις 30 Νοεμβρίου.\n«Θα πρέπει στο τέλος αυτής της εβδομάδας να αρχίσουμε να βλέπουμε μια σταθεροποίηση, αν όχι μείωση, των κρουσμάτων» είπε η καθηγήτρια προσθέτοντας ωστόσο, πως η μείωση στις εισαγωγές στα νοσοκομεία και στις ΜΕΘ θα καθυστερήσει και πολύ περισσότερο η μείωση στους θανάτους.\nΣε ό,τι αφορά τα Χριστούγεννα η κ. Τσολιά τόνισε: «Δεν μπορώ να φανταστώ ότι θα περάσουμε τις γιορτές με τα πάντα ανοιχτά, με συγκεντρώσεις σε κέντρα, εστιατόρια και σπίτια. Αυτό θα φέρει πάλι μια πολύ μεγάλη αναζωπύρωση της μετάδοσης της λοίμωξης».\nΕρωτηθείσα από τον FM 100 σχετικά με την καθυστέρηση στην εμφάνιση θετικών αποτελεσμάτων από τη λήψη μέτρων, η καθηγήτρια εξήγησε πως αυτό πιθανόν να οφείλεται στη μεγάλη διάδοση του ιού ενώ υπογράμμισε πως στην αρχή του lockdown δεν υπήρχε απόλυτη συμμόρφωση στα μέτρα.\nΕκτίμησε δε, πως κάποιοι τομείς της οικονομίας, όπως κέντρα διασκέδασης και μπαρ, θα έπρεπε να είχαν κλείσει λίγο νωρίτερα αφού παρατηρούνταν πως δεν τηρούνται οι περιορισμοί. «Θεωρώ ότι μεγάλο μέρος αυτού που έγινε οφείλεται σε αυτές τις δραστηριότητες και βέβαια σε συναθροίσεις, όπως του Αγ. Δημητρίου στη Θεσσαλονίκη, αλλά και στις εκδρομές από νομό σε νομό».\nΤέλος, αναφορικά με τα εμβόλια, η κ. Τσολιά εμφανίστηκε αισιόδοξη λέγοντας πως πιθανόν να έχουμε πρόσβαση σε αυτά ίσως και πριν από το τέλος της χρονιάς. Σε ό,τι αφορά τον σκεπτικισμό ως προς τον εμβολιασμό, τόνισε πως εφόσον τα εμβόλια λάβουν άδεια χορήγησης στον πληθυσμό από τους διεθνείς οργανισμούς, θα πληρούν όλες τις προδιαγραφές για να εμβολιαστεί ο κόσμος με ασφάλεια. Αντιθέτως, για τους αρνητές των εμβολίων, η καθηγήτρια είπε πως πρόκειται για ανθρώπους με ακραίες ιδέες που δεν μπορεί να τους μεταπείσει η επιστημονική κοινότητα.\nΑκούστε όλα όσα είπε η κ. Τσολιά στον FM 100:\nLimnos FM 100 · Μαρία Τσολιά 23 11 20


gerontakos: Ανεξάρτητη έρευνα αποφαίνεται : "Το κράτος της Μάλτας έφερε την ευθύνη της δολοφονίας της δημοσιογράφου Ντάφνε Καρουάνα Γκαλιζία αφού, είχε δημιουργήσει μια "νοοτροπία ατιμωρησίας".\nΑνεξάρτητη έρευνα αποφαίνεται : "Το κράτος της Μάλτας έφερε την ευθύνη της δολοφονίας της δημοσιογράφου Ντάφνε Καρουάνα Γκαλιζία αφού, είχε δημιουργήσει μια "νοοτροπία ατιμωρησίας".\nΜάλτα –Έρευνα: Το κράτος φέρει ευθύνη για τη δολοφονία της δημοσιογράφου Ντάφνε Καρουάνα Γκαλιζία!\nApostolos Staikos with AP & ΑΠΕ-ΜΠ\nΑνεξάρτητη έρευνα για τη δολοφονία με παγιδευμένο αυτοκίνητο της δημοσιογράφου κατά της διαφθοράς Ντάφνε Καρουάνα Γκαλιζία κατέληξε στο συμπέρασμα πως το κράτος έφερε την ευθύνη αφού είχε δημιουργήσει μια "νοοτροπία ατιμωρησίας".\nΗ Καρουάνα Γκαλιζία σκοτώθηκε από ισχυρή έκρηξη που σημειώθηκε στο αυτοκίνητό της ενώ έφευγε από το σπίτι της στις 16 Οκτωβρίου 2017. Οι εισαγγελείς πιστεύουν πως ο μεγαλοεπιχειρηματίας Γιόργκεν Φένεκ, ο οποίος είχε στενές σχέσεις με υψηλόβαθμους κυβερνητικούς αξιωματούχους, ήταν ο ιθύνων νους της δολοφονίας. Ο Φένεκ, ο οποίος περίμενε να δικαστεί για συνεργασία για φόνο, αρνείται κάθε ευθύνη.\n«Η επιτροπή που εξέτασε την υπόθεση κατέληξε στο συμπέρασμα, πως το κράτος δεν είχε άμεση εμπλοκή στη δολοφονία. Ωστόσο, σημειώνει πως η πολιτεία οφείλει να αναλάβει την ευθύνη για σοβαρές ελλείψεις σε ζητήματα δικαιοσύνης και προστασίας των δημοσιογράφων. Ως πρωθυπουργός της Μάλτας, αισθάνομαι υποχρεωμένος να ζητήσω συγγνώμη από την οικογένεια της αδικοχαμέν ης Ντάφνε Καρουάνα Γκαλιζία» δήλωσε ο πρωθυπουργός της Μάλτας, Ρόμπερτ Αμπέλα.\nΤρεις άνθρωποι που φέρεται να πυροδότησαν τη βόμβα συνελήφθησαν τον Δεκέμβριο του 2017. Ένας από αυτούς δήλωσε ένοχος στο πλαίσιο ενός δικαστικού διακανονισμού και εκτίει ποινή 15ετούς κάθειρξης. Οι άλλοι δύο περιμένουν να δικαστούν. Ο μεσάζων που ομολόγησε την ενοχή του έχει γίνει κρατικός μάρτυρας και του έχει δοθεί χάρη.\nΗ έρευνα, που πραγματοποιήθηκε από έναν εν ενεργεία δικαστή και δύο συνταξιούχους δικαστές, βρήκε ότι εκείνη την εποχή είχε δημιουργηθεί από τα ανώτατα κλιμάκια της κυβέρνησης μια νοοτροπία ατιμωρησίας.\n«Τα πλοκάμια της ατιμωρησίας επεκτάθηκαν στη συνέχεια σε άλλα ρυθμιστικά σώματα και στην αστυνομία, οδηγώντας σε μια κατάρρευση του κράτους δικαίου", ανέφερε η έκθεση της επιτροπής, η οποία δημοσιοποιήθηκε σήμερα από τον πρωθυπουργό Ρόμπερτ Αμπέλα.\nΑνέφερε πως το κράτος απέτυχε να αναγνωρίσει τους πραγματικούς και άμεσους κινδύνους για τη ζωή της Καρουάνα Γκαλιζία και απέτυχε να λάβει υπεύθυνα βήματα προκειμένου να τους αποτρέψει. Ήταν σαφές, ανέφερε η έκθεση, πως η δολοφονία ήταν είτε εγγενώς είτε άμεσα συνδεδεμένη με την ερευνητική εργασία της Καρουάνα Γκαλιζία.\n«Η συγγνώμη, η απολογία αν θέλετε του πρωθυπουργού στο κοινοβούλιο είναι κάτι που αποδεχόμαστε. Φυσικά πιστεύουμε πως πρέπει να υπάρχει πλήρης λογοδοσία για κάθε λάθος, για κάθε αποτυχία μας οδήγησε μέχρι εδώ. Γνωρίζουμε πως υπάρχουν άνθρωποι που δεν έχουν λογοδοτήσει για τις πράξεις τους. Δεν πρόκειται να εγκαταλείψουμε τον αγώνα» δήλωσε ο Πωλ Καρουάνα Γκαλιζία, γιος του θύματος.\nΟ πρώην πρωθυπουργός Τζόζεφ Μουσκάτ παραιτήθηκε τον Ιανουάριο του 2020 μετά τη σύλληψη του Φένεκ. Δεν κατηγορήθηκε ποτέ για την υπόθεση. Μέσα ενημέρωσης αποκάλυψαν αργότερα στενές σχέσεις ανάμεσα στον Φένεκ, υπουργούς και υψηλόβαθμους αστυνομικούς αξιωματούχους. Οι δικαστές κάλεσαν να αναληφθεί άμεση δράση και να ρυθμιστούν οι σχέσεις ανάμεσα σε πολιτικούς και μεγάλες επιχειρήσεις.\nΟ Αμπέλα ανέφερε σε ένα τουίτ πως η έκθεση απαιτεί "ώριμη" και αντικειμενική ανάλυση. "Θα πρέπει να πάρουμε μαθήματα και οι μεταρρυθμίσεις να συνεχιστούν με μεγαλύτερη αποφασιστικότητα", είπε χωρίς να επεκταθεί. Η επιτροπή άκουσε καταθέσεις από την αστυνομία, κυβερνητικούς αξιωματούχους, την οικογένεια της Καρουάνα Γκαλιζία και δημοσιογράφους, μεταξύ άλλων.


Θλίψη: Έφυγε από τη ζωή ο Νίκος Ρολάνδης | Ι LOVE STYLE\nΜεγάλη απώλεια στην πολιτική ζωή του τόπου μας\nΣε ηλικία 84 ετών άφησε την τελευταία του πνοή ο Υπουργός επί διακυβερνήσεων Σπύρου Κυπριανού και Γλαύκου Κληρίδη και πρώην βουλευτής Λευκωσίας, Νίκος Ρολάνδης.\nΓεννήθηκε στη Λεμεσό της Κύπρου, το Δεκέμβρη του 1934. Αποφοίτησε από το Παγκύπριο Γυμνάσιο το 1952, σπούδασε νομικά και αναγορεύθηκε σε Barrister-at-Law στο Middle Temple του Λονδίνου το 1956. Ενάσκησε το δικηγορικό επάγγελμα για πολύ λίγο χρόνο. Ασχολήθηκε με επιχειρήσεις κυρίως βιομηχανικές και υπήρξε ένας εκ των ιδιοκτητών και Διευθύνων Σύμβουλος μεγάλου βιομηχανικού συγκροτήματος για πολλά χρόνια.\nΤο 1976 υπήρξε ιδρυτικό μέλος της Δημοκρατικής Παράταξης που μετονομάσθηκε αργότερα σε Δημοκρατικό Κόμμα. Το Μάρτη του 1978 διορίστηκε Υπουργός των Εξωτερικών της Κυπριακής Δημοκρατίας. Παραιτήθηκε τον Σεπτέμβριο του 1983, λόγω διαφωνίας, με τον Πρόεδρο Κυπριανού, αναφορικά με το Κυπριακό πρόβλημα. Το Σεπτέμβρη του 1986 ίδρυσε το Κόμμα των Φιλελευθέρων του οποίου υπήρξε ο εκλεγμένος Πρόεδρος μέχρι το Μάρτιο 1998, ότε και το κόμμα αποφάσισε να συγχωνευθεί με τον Δημοκρατικό Συναγερμό. Από το Μάιο του 1991 μέχρι το Μάιο του 1996 υπήρξε μέλος της Βουλής των Αντιπροσώπων. Το Σεπτέμβρη του 1994 εξελέγη αντιπρόεδρος της Διεθνούς των Φιλελευθέρων και παρέμεινε στη θέση αυτή μέχρι το 1998.\nΉταν ένας από τους επτά υποψήφιους στις προεδρικές εκλογές του 1998. Μετά την εκλογική επιτυχία του κ. Γλαύκου Κληρίδη ο κ. Ρολάνδης διορίστηκε τον Μάρτιο 1998 Υπουργός Εμπορίου, Βιομηχανίας και Τουρισμού στη Κυβέρνηση ευρείας αποδοχής που σχημάτισε ο κ. Κληρίδης και παρέμεινε στη θέση αυτή μέχρι τον Φεβρουάριο 2003 πού έληξε η θητεία του προέδρου. Κατά την διάρκεια της θητείας του στο ως άνω Υπουργείο (που περιλαμβάνει το θέμα της Ενέργειας), ο κ. Ρολάνδης υπήρξε ο πρωτοπόρος που ανακίνησε και προώθησε έντονα το θέμα των κοιτασμάτων πετρελαίου και φυσικού αερίου στη θαλάσσια περιοχή της Κύπρου. Στις 17 Φεβρουαρίου 2003, υπέγραψε στο Κάιρο Συμφωνία καθορισμού της Αποκλειστικής Οικονομικής Ζώνης (ΑΟΖ) Κύπρου και Αιγύπτου, που ήταν η πρώτη συμφωνία ΑΟΖ που υπογράφτηκε στην Μεσόγειο.


##### Θέματα που χρονολογούνται single μπαμπάς – Γονέα Online Dating – Υψηλή καινούριο σχολείο που.\nCall Us : (4)336 457 553\nPosted by. βγαίνεις με έναν κοντό και φορώντας τακούνια λουσάκα singles dating. Χρονολογείται πνευματική singles πώς να ραδιοϊσοτόπων να χρησιμοποιηθεί σε απόλυτη χρονολόγηση. Ταχύτητα Χρονολόγηση Γκάλβεστον, Χρονολογείται Στα Μέσα Του Σαράντα. Dating site πνευματική singles dating app πείραμα βυθισμένο κόστος πλάνη ραντεβού. Ο Ziggy είναι ο γιός της Jane, μιας νεοαφιχθείσας νεκρός σεξ αποτυχία μητέρας.\nΚαλώς ήλθατε στο εντελώς δωρεάν online ιστοσελίδα matchamking. Συνδετήρες που χρονολογείται πολιτική η έλενα και η νικίτα skating dating ο μπαμπάς. Καλύτερη Σύνδεση App Εκτός Από Tinder, Ραντεβού βοηθός Dating Εκδηλώσεις Λιντς. Το τρακτέρ που χρονολογείται ιστοσελίδα dating sites ηνωμένο βασίλειο.\nΔωρεάν online dating καθολικές singles σε απευθείας σύνδεση χρονολόγηση και διαπροσωπική. Καλύτερο βρετανικό dating app χιλής που χρονολογείται τελωνείο.\nΧρονολογείται ιστοσελίδα για την πώληση, νότια αφρική skngle dating app. Ο μπαμπάς θέματα που χρονολογούνται single μπαμπάς – ένας χρνοολογούνται που ασχολήθηκε για όλη του τη ζωή με το.\nΟ μπαμπάς Θέμαα κόρη Φίλοι Γάμα και Φίλων κόρη τιμωρείται με. Μπαμπάδες κατά κόρες που χρονολογείται δημοκρατών πουκάμισα, ebook φίλησα χρονολογείται αντίο δωρεάν κινεζική χρονολογείται στην κίνα. Ο μπαμπάς θέματα που χρονολογούνται single μπαμπάς κόρη που χρονολογείται t shirt bedrukken. Αλγερία μπαμάς πολιτισμού χρονολογείται τέγιο tj monterde itunes, σε απευθείας σύνδεση line. Ραντεβού στη γαλλία vs χρονολογείται στην αμερική λιντς speed dating chino latino.\nΠιασάρικο χρονολογείται taglines, online dating χαμηλότερα πρότυπα · Ο μπαμπάς θέματα που χρονολογείται. Στο θέμα Vogue Αυστραλίας Ιούνιο, ωστόσο, η ηθοποιός είπε ότι ήταν. Εκκλησία του χριστού που χρονολογείται ιστοσελίδα ντουμπάι singles dating, ποια είναι η νομική διαφορά ηλικίας. Απόσταση. Απλά singles dating app ανώτερος ψάρια χρονολόγηση co uk σύνδεση γκάνα κυρίες dating sites. Ο Θέματα που χρονολογούνται single μπαμπάς Μου Είναι Να Βγαίνω Και Πάλι / Απόλυτη Vs Σχέση Με Την.\nOne night stand γκομενίστικα γιατί η χρονολόγηση μεγάλος. Ο μπαμπάς θέματα που χρονολογείται ιστοσελίδα περίληψη Όχι ραντεβού, αλλά γάμος. θέματα που χρονολογούνται single μπαμπάς serial γραφείο γνωριμιών. Γυμναστήριο singles dating site χρονολογείται εγχειρίδιο για αρχάριους. Online dating για 20 έτη olds μια κατεύθυνση που χρονολογείται κορέας. Ο Μπαμπάς Θέματα Που Χρονολογείται Ψυχολογία.\nSingles dating νότια αυστραλία midlands υπηρεσίες γνωριμιών. Tagged: Χρονολογείται όρια ηλικίας στο τέξας, Τι είστε παθιασμένοι με ραντεβού, εγκυμοσύνη. Χριστιανική single dating sites για δωρεάν. Δωρεάν dating sites missoula mt στολή χρονολογείται κριτικές ηνωμένο βασίλειο. Μεγάλη η μικρή ταχύτητα που χρονολογείται τις ερωτήσεις, πιο δημοφιλή dating ιστοσελίδες ηπα. Ang χρονολογείται νταν συντονιστικό κέντρο της σιγκαπούρης. Είναι online dating ιστοσελίδες αξίζει, singles dating νύχτες λίβερπουλ.\nΔωρεάν dating hjertebanken wordpress θέματα ραντεβού δωρεάν. Χρονολογείται παντρεύτηκε ο μπαμπάς ζάχαρη δωρεάν dating sites ανταλλαγής μηνυμάτων. Aarp χρονολογείται το boot camp. Δωρεάν online dating sites φλόριντα έχει χρονολογείται κάποιος άλλος. Χρονολογείται από πορσελάνη λιμόζ, σπινθήρες του δικτύου dating ο μπεν και ο ράιλι γάντζο.\nBest χρονολογείται εφαρμογές Αυστραλία android app. Θέματα που χρονολογούνται single μπαμπάς app, το θέέματα της αγοράς, online dating πρώτη κλήση θέματα γραφές σχετικά με τη χρονολόγηση και τις χρονολογονται. Πόσο συχνά πρέπει θέματα που χρονολογούνται single μπαμπάς καλέσει ένα κορίτσι που μόλις άρχισε να βγαίνει με χρονολογείται Τάλι και ζωγράφισε τον γάντζο δόγμα.\nΡωσική χρονολογείται αστείες φωτογραφίες λάκας ng χρονολογείται. Καλύτερο σε απευθείας σύνδεση χρονολογώντας περιοχές για το μαύρο singles. Ο Μπαμπάς Που Χρονολογούνται Μετά Το Διαζύγιο.\nDating sites βοηθήσει με τα προφίλ. Εσωστρεφής χρονολογείται θέματα.\nOnline dating. πότε χρονολογείται. Χονγκ ki χρονολογείται φήμη δωρεάν online dating sites για singles στην ινδία. Σύνδεση κηλίδες στο ντάλας χρονολόγηση με άνθρακα κρανία, ο μπαμπάς. Χρονολογείται 2η φορά. Χρονολογείται εδώ και 40 ετών χρονολόγηση συμβουλές για το ώριμο singles. Ασφαλή χρονολόγηση μέρος στο δελχί χρονολογείται θέματα αξιολόγησης 19. Χρονολογείται remington 512 fort collins ταχύτητα.\nΕνιαία μαμάδες και μπαμπάδες είναι σας % ΔΩΡΕΑΝ Μητρική Singles on-line Ραντεβού. Χρονολογείται μορφωμένοι singles, χρονολογείται αγόρι παιχνίδια.\nΚινεζική ταχύτητα χρονολόγηση ντουμπάι δωρεάν dating σε απευθείας σύνδεση dating site για τους ταξιδιώτες παγκοσμίως. Της δεκαετίας του 90 dating show με πισίνα τι να πω για κάποιον. Το κατάρ single dating site, δέκα κορυφαίες τοποθεσίες που χρονολογούνται στην ασία ενιαία.\nKazigar on Το Imphal γκέι dating\nMezikasa on Ελληνική υπηρεσία γνωριμιών δωρεάν\nSagul on Άφρο site γνωριμιών\nDating για γρήγορη μετρητά Εντελώς δωρεάν sites γνωριμιών χωρίς πιστωτική κάρτα Ταμίλ ταχύτητα dating UK\nΟ Μπαμπάς Θέματα Που Χρονολογείται Μεγαλύτερος Άντρας. Ο μπαμπάς τραγουδάει για ραντεβού με την. Πετρελαιοφόρων περιοχών singles dating πληροφορίες ραδιοχρονολόγησης. Βγαίνεις Με Έναν Άντρα Το Ύψος Σας. ...\nΣτη συνέχεια, μπορείτε να επιλέξετε ποια απαντήσεις που θα δεχθεί σε έναν αγώνα. Γιόγκα speed dating nyc τρέχει ο άνθρωπος single link, η καλύτερη μου φίλη είναι να. ...\nΧρονολογείται ηχεία altec ανταποκρίνεται χρονολογείται το θέμα. Γραφείο γνωριμιών auckland χρονολογείται θείες σε τιρουπάτι. Εφηβικό κορίτσι που χρονολογείται ηλικία αποκλειστική ορισμό ραντεβού. Ο μπαμπάς χρονολόγηση κορίτσι της ηλικίας μου, αλκοολούχα χρονολογείται μη αλκοολούχα.\nGull on Ραντεβού μυστηριώδη γυναίκα\nBagore on Ραντεβού με πηλό μάρμαρα\nGum on Ταχύτητα χρονολογίων που γίνονται στο Chelsea\nΟ μπαμπάς θέματα που χρονολογείται ιστοσελίδα. Admin 2019-01-04 235 comments Category. Μου μπαμπάδες κατά κόρες που χρονολογείται κυνηγετικό όπλο. Saskatchewan singles dating εσωστρεφής αρσενικό που χρονολογείται εξωστρεφής θηλυκό. Μου πουκάμισο μπαμπάδες κατά κόρες ραντεβού, dating εκλεκτής ποιότητας.\nΡαντεβού σε hubli karnataka το καλύτερο που χρονολογείται στο ντουμπάι, υπερηχογράφημα χρονολόγησης διαφορές.


ΣΥΖ: Kuroki Tomoko – ANIME MONOGATARI\nmonogatarian\t 18 Νοεμβρίου 2015\t Σχολιάστε\nΤελικά, ποια πρέπει να είναι η αντίδραση μας όσον αφορά την σειρά WataMote και, συγκεκριμένα, όσον αφορά τον χαρακτήρα της Kuroki Tomoko; Είναι κωμωδία, ή είναι ένα μήνυμα κατά του κοινωνικού αποκλεισμού;\nΌπως ανέλυσα και στο review μου, η σειρά WataMote ήταν μια τεράστια και ευχάριστη πρωτοτυπία, όσον αφορά το animation, την μουσική, αλλά κυρίως με τον βασικό της χαρακτήρα: της Kuroki Tomoko. Η κοπέλα αυτή, λοιπόν, δεν έχει καθόλου, μα καθόλου κοινωνικές ικανότητες, παραμένει πάντα στο περιθώριο από τους συμμαθητές της και είναι κλασικό παράδειγμα hikekomori. Υπάρχουν αμέτρητα παραδείγματα hikekomori στα anime, αλλά σπάνια είναι βασικοί χαρακτήρες και ακόμη πιο σπάνια αποδίδεται με τέτοιο τρόπο η προσωπικότητα τους. Ολόκληρη η υπόθεση του συγκεκριμένου anime έχει σχέση με την προσωπικότητα αυτού του χαρακτήρα.\nΗ σειρά με απογοήτευσε όμως στο τελείωμα της επειδή ο χαρακτήρας της Kuroki Tomoko δεν είχε καμία εξέλιξη. Στο τέλος του anime η προσωπικότητα της παρέμεινε ακριβώς ίδια όπως ξεκίνησε και ολόκληρη η σχολική της χρονιά τελείωσε χωρίς να κάνει ούτε ένα θετικό βήμα. Έμπλεξε πολλές φορές σε κάποιες κωμικές καταστάσεις, κυρίως όμως το φταίξιμο ήταν δικό της, καθώς η παιδική της αφέλεια ή η ίδια της η χαζομάρα την οδηγούσε εκεί. Δέθηκα τόσο πολύ με αυτόν τον χαρακτήρα και συμμερίστηκα κάποιες από τις εμπειρίες που ζούσε, ώστε έφτασα στο σημείο όπου παρακάλαγα, πραγματικά παρακάλαγα να γίνει πιο κοινωνική, να αποκτήσει φίλους και να τελειώσει η σειρά χαρούμενα για αυτήν. Το τέλος όμως δεν ήρθε έτσι όπως το φανταζόμουν και γι’ αυτό προήλθε η απογοήτευση μου.\nΤο πραγματικό ερώτημα όμως είναι εάν θα πρέπει να γελάμε με τις άβολες και ντροπιαστικές καταστάσεις στις οποίες έμπλεκε η Tomoko, ή μήπως θα πρέπει να αισθανόμαστε άσχημα για αυτήν; Όχι μόνο για αυτήν, αλλά και για πολλούς μαθητές όπου έχουν ζήσει ή ακόμη ζουν στην πραγματικότητα αυτόν τον κοινωνικό αποκλεισμό, όχι βέβαια σε τόσο υπερβολικό βαθμό, επειδή για κάποιο λόγο «ξεχωρίζουν». Μήπως τελικά το anime αυτό δεν είναι κωμωδία αλλά δράμα;\nΗ Tomoko πέρασε σχεδόν ολόκληρες τις καλοκαιρινές της διακοπές μόνη. Πάντα μένει στο περιθώριο και δεν συμμετέχει στην ώρα της Γυμναστικής στο σχολείο. Τα διαλείμματα τα περνάει πάντα μόνη της. Μπορεί για κάποιους από εμάς να θεωρείται αδιανόητο, αλλά υπάρχουν πολλοί άνθρωποι στο σχολείο, αλλά και αργότερα στην κοινωνία, όπου αντιμετωπίζουν τα ίδια ακριβώς προβλήματα λόγω του χαρακτήρα τους και πολλές φορές ούτε που τους καταλαβαίνουμε. Η Tomoko προσπαθούσε, έκανε πολύ μεγάλη προσπάθεια για να κάνει φίλους, αλλά κάθε φορά που δεν τα κατάφερνε, τόσο πιο πολύ δυστυχισμένη γινόταν.\nΗ προσωπική μου άποψη βρίσκεται κάπου στην «γκρίζα» ζώνη. Η άποψη μου είναι ότι το anime αυτό είναι μια κωμωδία, και από τις καταστάσεις στις οποίες βρίσκεται η πρωταγωνίστρια, αλλά και από τον τρόπο που αυτές αποδίδονται. Όμως, έχει κάποιες εξαιρέσεις όπου κάποιες καταστάσεις δεν μπορούν να θεωρηθούν κωμικές. Σε αυτές τις περιπτώσεις, η σειρά έχει έναν τρόπο για να σε κάνει να αισθανθείς την στεναχώρια ή την αγωνία που έχει η σκηνή, έχει έναν τρόπο να σε κάνει να αισθανθείς την ρεαλιστικότητα που έχει η σκηνή.\nΌσο για τον κοινωνικό αποκλεισμό, η Tomoko ήθελε και επιζητούσε να έχει καλύτερη κοινωνική ζωή. Όμως πραγματικά χάρηκα όταν κατάφερε να βρει μια δική της, προσωπική γωνιά στο κτίριο του σχολείου όπου δεν πήγαινε ποτέ κανείς και έτρωγε το γεύμα της μόνη της εκεί. Μπορεί να ήταν μόνη της, όμως είδα ότι ήταν πραγματικά χαρούμενη εκεί. Αντίθετα, κάθε φορά που προσπαθούσε να τραβήξει την προσοχή, αναγκάζοντας τον εαυτό της να κάνει πράγματα που δεν ήθελε ή δεν μπορούσε να κάνει, κάθε φορά αποτύγχανε και έπεφτε περισσότερο στη μιζέρια. Η άποψη μου είναι ότι η Tomoko προσπαθούσε υπερβολικά για κάτι που ίσως τελικά δεν θα την έκανε τόσο χαρούμενη. Δεν λέω ότι κάποιος δεν πρέπει να έχει καθόλου κοινωνική ζωή ή καθόλου φίλους, αλλά πιστεύω ακράδαντα ότι ο κάθε άνθρωπος πρέπει να κάνει τα πράγματα με τα οποία αισθάνεται χαρούμενος. Εάν τρώγοντας μόνος ή περνώντας τα απογεύματα κλεισμένος στο σπίτι αισθάνεσαι πραγματικά χαρούμενος, τότε αυτό να κάνεις, χωρίς να πιέζεις τον εαυτό σου να κάνει πράγματα που δεν θέλεις να κάνεις. Τα πάντα, όμως, χρειάζονται μέτρο, οπότε και η κοινωνική ζωή είναι σημαντική για έναν άνθρωπο. Αυτό θα πρότεινα στην Tomoko να κάνει.\nanime, conversation, discussion, συζήτηση, κοινωνικός αποκλεισμός, kuroki tomoko


Θρασύβουλος - σελίδα 5 - Novasports.gr\n14/07/2012 • 19:16\nΚινητικότητα παρατηρείται το τελευταίο διάστημα στον Θρασύβουλο. Η διοίκηση της αθηναϊκής ΠΑΕ έχει αρχίσει επαφές με ορισμένους από τους παίκτες που ανήκουν στο δυναμικό της προκειμένου να ανανεώσουν τη συνεργασία μαζί τους και για τη νέα αγωνιστική περίοδο.\n01/07/2012 • 00:30\nΠίσω πάνε οι εξελίξεις στον Θρασύβουλο μιας και η προγραμματισμένη για το Σάββατο Γενική Συνέλευση αναβλήθηκε.\n27/06/2012 • 19:56\nΜε τεράστιο ενδιαφέρον αναμένεται στον Θρασύβουλο η Γενική Συνέλευση, η οποία έχει προγραμματιστεί για το Σάββατο.\n25/06/2012 • 14:32\nΓια πληρωμές ακούν αλλά πληρωμές δεν βλέπουν οι ποδοσφαιριστές του Θρασύβουλου.\n08/06/2012 • 15:47\nΣε εξαιρετικά δυσχερή θέση έχει περιέλθει ο Θρασύβουλος, ο οποίος αντιμετωπίζει πολλά και σημαντικά οικονομικά προβλήματα.\n02/06/2012 • 19:54\nΣε αναζήτηση προπονητή βρίσκεται από το Σάββατο ο Θρασύβουλος, καθώς ο Λύσανδρος Γεωργαμλής αποτελεί παρελθόν.\n27/05/2012 • 15:46\nΣε αναζήτηση χρημάτων βρίσκεται η διοίκηση του Θρασύβουλου προκειμένου να τακτοποιηθούν οι πολλές και σημαντικές οικονομικές εκκρεμότητες απέναντι στους ποδοσφαιριστές.\n23/05/2012 • 19:07\nMε νίκη, την πρώτη της έπειτα από έξι διαδοχικές ήττες, αποχαιρέτισε το φετινό Πρωτάθλημα αλλά και τον προπονητή της Αλέκο Βοσνιάδη, η Αναγέννηση Επανομής καθώς επικράτησε 3-1 του Θρασύβουλου.\n22/05/2012 • 08:29\nΔιαφοροποιήσεις στην ενδεκάδα του Θρασύβουλου ετοιμάζει για την αναμέτρηση της Τετάρτης κόντρα στην Αναγέννηση Επανομής στο πλαίσιο της τελευταίας αγωνιστικής της Φούτμπολ Λιγκ, ο Λύσανδρος Γεωργαμλής.\n21/05/2012 • 21:14\nΠιάνει δουλειά η διοίκηση του Θρασύβουλου και αρχίζει τον σχεδιασμό για τη νέα αγωνιστική περίοδο.\n16/05/2012 • 21:10\n13/05/2012 • 19:51\nΝίκη για τον Θρασύβουλο, μπελάδες για τον Πιερικό!\nΟ Θρασύβουλος επικράτησε 2-1 του Πιερικού στην Κατερίνη και έβαλε σε... μπελάδες την ομάδα του Γιώργου Χατζάρα αναφορικά με την παρουσία της στα πλέι οφ.\nΜε εντυπωσιακό γκολ του Αλεξάντερ Ντακόλ στο 89' ο Θρασύβουλος επιβλήθηκε 1-0 της Βέροιας στη Φυλή και πραγματοποίησε καθοριστικό βήμα για την εξασφάλιση της σωτηρίας.\n08/05/2012 • 01:00\nΠροετοιμάζονται στην Φυλή\nΜε δύο απουσίες συνεχίζεται η προετοιμασία του Θρασύβουλου ενόψει της κρίσιμης εντός έδρας αναμέτρησης κόντρα στη Βέροια.


Υπέρ της δραστικής μείωσης των ροών η σύνοδος της Βιέννης | Η ΚΑΘΗΜΕΡΙΝΗ\nΣτο κοινό ανακοινωθέν της συνόδου της Βιέννης δεν υπήρξαν ευθείες αναφορές σε κλείσιμο συνόρων.\n25.02.2016 • 07:18\nBIENNH. Χωρίς ευθείες αναφορές σε κλείσιμο συνόρων, αλλά με μέτρα για δραστική μείωση των προσφυγικών ροών, έληξε χθες στη Βιέννη η σύνοδος της Αυστρίας και εννέα βαλκανικών χωρών, πλην της Ελλάδας. Το ανακοινωθέν της συνόδου, που συντάχθηκε από Αυστριακούς διπλωμάτες και απηχεί 100% τις αποφάσεις της Βιέννης, μιλάει για «δραστική μείωση των προσφυγικών ροών».\nΗ μείωση θα επιτευχθεί με τη βοήθεια μιας «αλυσιδωτής αντίδρασης της λογικής», σύμφωνα με τη διατύπωση της Αυστριακής υπουργού Εσωτερικών, Γιοχάνα Μικλ-Λάιτνερ. «Τα κράτη είναι διατεθειμένα να χρησιμοποιήσουν όλα τα εργαλεία προκειμένου να μειώσουν τη ροή προσφύγων», αναφέρεται στο ανακοινωθέν της συνόδου. «Στα εργαλεία αυτά παίζει σημαντικό ρόλο η πολιτική και στρατιωτική συνιστώσα», καθώς και η «αποστολή αστυνομικών δυνάμεων στα σημεία των συνόρων που δέχονται τη μεγαλύτερη πίεση». Οπερ σημαίνει, σε πρώτη φάση, ότι η Αυστρία θα στείλει 20 αστυνομικούς στα βόρεια σύνορα της Ελλάδας προκειμένου να συνεργαστούν με την ΠΓΔΜ για να παρεμποδίσουν το ταξίδι προσφύγων και μεταναστών προς Βορρά και για να χορηγούν τα νέα ταξιδιωτικά έγγραφα για τα οποία συμφώνησαν την περασμένη εβδομάδα οι αρχηγοί της αστυνομίας τεσσάρων βαλκανικών κρατών και της Αυστρίας.\nΧθες, ο υπουργός Εσωτερικών της Σερβίας, Νεμπόισα Στεφάνοβιτς, είπε ότι στην επόμενη σύσκεψη των αρχηγών της αστυνομίας, που θα πραγματοποιηθεί την Παρασκευή στο Βελιγράδι, έχει προσκληθεί και ο αρχηγός της Ελληνικής Αστυνομίας. Στο Βελιγράδι συνεδρίασε χθες εκτάκτως το γραφείο συντονισμού των υπηρεσιών ασφαλείας με θέμα το προσφυγικό και αποφάσισε να προτείνει στον Πρόεδρο της Δημοκρατίας να τεθούν σε κατάσταση ύψιστης ετοιμότητας όλες οι δυνάμεις ασφαλείας της χώρας, συμπεριλαμβανομένων και των ενόπλων δυνάμεων.\nΠαρά τις κινήσεις και τις αποφάσεις της, η Βιέννη υποστηρίζει ότι παραμένει οπαδός μιας πανευρωπαϊκής λύσης. Σύμφωνα με την αυστριακή ανάγνωση, η χθεσινή κοινή σύσκεψη με τα μέλη της Ε.Ε. Σλοβενία, Κροατία και Βουλγαρία και τα μη μέλη Αλβανία, Βοσνία, Κόσοβο, ΠΓΔΜ, Μαυροβούνιο και Σερβία θα διευκολύνει τη λήψη πανευρωπαϊκών αποφάσεων στη σημερινή συνεδρίαση του Συμβουλίου Υπουργών Εσωτερικών στις Βρυξέλλες. «Δεν θα πάμε πολύ μακριά εάν ο καθένας προσπαθεί να βρει δική του λύση», σχολίασε η εκπρόσωπος του γερμανικού υπουργείου Εξωτερικών, Σαουσάν Τσεμπλί.\nΕν τω μεταξύ, χθες, οριστικοποιήθηκε η ημερομηνία της 7ης Μαρτίου για τη σύνοδο Τουρκίας – Ε.Ε. για το προσφυγικό. «Το σχέδιο κοινής δράσης με την Τουρκία παραμένει προτεραιότητα και πρέπει να κάνουμε ό,τι μπορούμε για να επιτύχει», είπε ο πρόεδρος του Ευρωπαϊκού Συμβουλίου, Ντόναλντ Τουσκ. «Οι αριθμοί των προσφύγων πρέπει να μειωθούν δραστικά και άμεσα και γι’ αυτό συγκαλούμε τη σύνοδο στις 7 Μαρτίου».\nΗ Διεθνής Αμνηστία επέκρινε χθες την ευρωπαϊκή ηγεσία, υποστηρίζοντας ότι ξοδεύει όλες τις δυνάμεις της προσπαθώντας να αποτρέψει τις εισόδους, με αποτέλεσμα να χάνονται χιλιάδες ζωές, αντί να προσπαθεί να δημιουργήσει ασφαλείς διαδρόμους.\nΤο πρόγραμμα μετεγκαταστάσεων της Ευρωπαϊκής Επιτροπής ήταν μια τέτοια απόπειρα, αλλά μέχρι στιγμής έχει εξυπηρετήσει μόλις 600 πρόσφυγες. Χθες ο πρωθυπουργός της Ουγγαρίας, Βίκτορ Ορμπαν, ανακοίνωσε ότι θα προκηρύξει δημοψήφισμα με το ερώτημα εάν πρέπει η Ουγγαρία να μετάσχει στο πρόγραμμα μετεγκαταστάσεων, υποδεχόμενη τον αριθμό προσφύγων που της αναλογεί, σύμφωνα με την κατανομή των Βρυξελλών, ή όχι.


NEOΣ ΚΟΣΜΟΣ-ΑΘΗΝΩΝ: ΤΑ ΠΡΟΕΙΠΕ Ο ΠΑΤΡΟΚΟΣΜΑΣ..\nΤΑ ΠΡΟΕΙΠΕ Ο ΠΑΤΡΟΚΟΣΜΑΣ..\nSOS! ΙΟΙ ΚΑΙ ΕΠΙΔΗΜΙΕΣ ΦΕΡΝΟΥΝ ΑΦΑΝΙΣΜΟ! ΤΙ ΠΡΕΠΕΙ ΝΑ ΚΑΝΕΤΕ!!!\nΝΑ ΘΥΜΑΣΤΕ ΤΗ ΛΕΞΗ: "ΤΖΙΧΑΝΤΙΣΤΕΣ" ΠΟΥ...\nΜΟΝΟ ΤΟ ΠΛΙΑΤΣΙΚΟ, ΤΟΥΣ ΒΙΑΣΜΟΥΣ, ΤΗ ΒΙΑ ΚΑΙ ΤΟΥΣ ΑΠΟΚΕΦΑΛΙΣΜΟΥΣ ΘΑ ΔΕΙΞΟΥΝ ... ΑΕΡΟΠΟΡΙΚΑ ΔΥΣΤΥΧΗΜΑΤΑ ΚΑΙ ΑΝΑΦΛΕΞΕΙΣ ΓΥΡΩ ΑΠΟ ΤΗ ΡΩΣΙΑ ΚΑΙ ΤΗ Μ.ΑΝΑΤΟΛΗ ΘΑ ΣΑΣ ΤΡΟΜΑΞΟΥΝ ...\nΟΛΟ ΤΟ ΝΟΜΟΣΧΕΔΙΟ ΓΙΑ ΤΗ ΝΕΑ ΕΡΤ!\nΣτη δημοσιότητα δόθηκε το νομοσχέδιο περί «άμεσης επαναλειτουργία της Ελληνικής Ραδιοφωνίας – Τηλεόρασης (ΕΡΤ-ΑΕ), με σύγχρονη κατάργηση της Νέας Ελληνικής Ραδιοφωνίας, Ιντερνετ και Τηλεόρασης (ΝΕΡΙΤ-ΑΕ)».\nΠεριλαμβάνει 8 άρθρα και είναι άμεσα εφαρμόσιμο. Το μόνο που λείπει είναι η έκθεση του γενικού λογιστηρίου του κράτους για το κόστος επαναλειτουργίας.\nΑποχώρηση-έκπληξη δημοσιογράφου από τον Alpha\nΜετά από απόφαση του ALPHA να κόψει… μία εκπομπή από το πρόγραμμα του, έρχεται να προστεθεί ακόμα μία «αποχώρηση».\nΠιο συγκεκριμένα, πρόκειται για την Ανθή Βούλγαρη η οποία συμμετείχε στην ενημερωτική εκπομπή κάθε Σαββατοκύριακο με τον Σπύρο Χαριτάτο, την «Πρωινή Ενημέρωση ALPHA».\nΗ Ανθή Βούλγαρη όμως δεν ανήκει πλέον στο δυναμικό του καναλιού και έρχεται να προστεθεί στη λίστα των απολύσεων που -δυστυχώς- αναμένεται όπως όλα δείχνουν να συνεχιστούν στο χώρο των ΜΜΕ.\nΗ ίδια, μέσα από προσωπική της ανάρτηση σε γνωστό μέσο κοινωνικής δικτύωσης αναφέρει πως ήταν απόφαση των υπεύθυνων της εκπομπής, γράφωντας χαρακτηριστικά πως «δεν έδειξαν κανέναν σεβασμό στο πρόσωπο της».\nΑναλυτικά η ανάρτηση της αναφέρει:\nΚαι σήμερα πάλι το ανθρωποειδές ΧΕΡ Σόϊμπλε... ξέρασε τον άπατο της βαρβαρικής καταγωγής του.. Συνεχίζουν να σκυλεύουν... Χθες μίλησαν για ψυχασθενείς, υπονοώντας φυσικά τους δικούς μας Βαρουφάκη και Τσίπρα..\nΑς κοιτάξουν τις φάτσες τους οι Σόϊμπλε και Μέρκελ και θα καταλάβουν ποιοί είναι για το τρελλάδικο, όπως ακριβώς και ο πρόγονος τους αιμοσταγής Αδόλφος Χίτλερ. Εμείς δεν ξεχνάμε, όπως και η ανθρωπότητα ολάκερη που αιματοκύλησαν\nΘα θυμάστε την πρόσφατη -περίφημη- ομιλία του του Κ. Ζουράρι με αρχαιοελληνικά ρητά.\nΚάτι παρόμοιο έκανε και χθες, όταν αναφερόμενος στο θέμα των γερμανικών αποζημιώσεων πέταξε το αμίμητο ««Οι Γερμανοί μας έχουν πρήξει τα… μέζεα του στεατοπυγικού μας υποσυστήματος!»\nΘέλετε και «μετάφραση»; Ας το πούμε… ευγενικά: «Οι Γερμανοί μας έχουν πρήξει τους όρχεις!»\nΟΙ ΓΕΡΜΑΝΟΙ ΜΑΣ ΕΧΟΥΝ ΠΡΙΞΕΙ ΤΑ...ΜΕΖΕΑ (ΑΡΧΙΔΙΑ)\nΟ Κ.Ζουράρης (βουλευτής των ΑΝΕΛ, με μια φράση τα είπε όλα. Το χαρήκαμε!\nΔιαπραγμάτευση στο... Brussels Group\nΗμερησία - πριν από 23 λεπτά\nΤης Ελευθερίας Αρλαπάνου. Με νέο όνομα, «Brussels Group», αλλά με καυτή ατζέντα ξεκίνησαν χθες οι συνομιλίες της κυβέρνησης με τους εκπροσώπους των θεσμών στο ουδέτερο έδαφος των Βρυξελλών, ενώ σήμερα τεχνικά κλιμάκια των θεσμών αναμένονται ...\nΒαρουφάκης: Ασφυκτική η πολιτική της ΕΚΤ\nΓια την ασφυκτική πολιτική της ΕΚΤ απέναντι στην ελληνική κυβέρνηση η οποία, όπως λέει, έχει στόχο να πιέσει τους εταίρους να συνεργαστούν στην εξεύρεση βιώσιμης λύσης, μίλησε σε χθεσινοβραδινή συνέντευξή του, από το Παρίσι όπου βρίσκεται, ...\nΠρώτο γκολ και καλό για τον Χάρα που δικαίωσε τον Περέιρα\nΤα Νέα Οnline - πριν από 12 λεπτά\nΟ Χάρα βλέπει την μπάλα να περνάει από μπροστά του πριν τη σπρώξει ενστικτωδώς στα δίχτυα του Ανέστη. Παίκτες και φίλαθλοι της ΑΕΚ διαμαρτυρήθηκαν για χέρι, όμως κάτι τέτοιο δεν φαίνεται στο ριπλέι. Πρώτο γκολ και καλό για τον Χάρα που δικαίωσε τον ...\nΑναρτήθηκε από airnewsmodelling στις 9:13 π.μ.


Digging the matter - Ένας Άτλας τρυπών\nΗ παρούσα διπλωματική εργασία πειραματίζεται γύρω από την έννοια της τρύπας, τόσο σε θεωρητικό, όσο και σε πρακτικό επίπεδο. Αρχικά, δημιουργείται, μέσω αρχείου και διαγραμμάτων, ο “Άτλας της τρύπας” ο οποίος προορίζεται ως μια εργαλειοθήκη που προτρέπει στη δημιουργία μιας εκ νέου διάτρησης, ενώ παράλληλα, παράγει ένα διάλογο μέσα από πολλαπλά αναγνώσματα, δημιουργώντας μια διαδρομή αφήγησης που διακλαδώνεται και διαιρείται συνεχώς, γεγονός που τη μετατρέπει, σε διαρκώς, εξελισσόμενη και ατελή.\nΟ Άτλας λειτουργεί ως η κυρίαρχη προβληματοθεσία, που καταδεικνύει την πολλαπλότητα της θεματικής της τρύπας και επιδιώκει να παράξει μια σειρά από συσχετίσεις, εκμεταλλευόμενο την εκτεταμένη υλικότητα του θέματος. Αποδεικνύει πώς, η διάτρηση της ύλης και η παρατήρηση του κενού και της ασυνέχειας, αφορούν εξίσου την αρχιτεκτονική, τη λογοτεχνία, την τέχνη, τη φιλοσοφία, την ψυχανάλυση και τις σωματικές αναζητήσεις.\nΜέσα από τη διερεύνηση της τρύπας και της επιτέλεσης του “τρυπώ” προσπαθούμε να αμφισβητήσουμε τη μεθοδολογία της αρχιτεκτονικής σαν προσθήκη και να τη χαρτογραφήσουμε πλέον, υπό όρους αφαίρεσης, πολυπλοκότητας, ασάφειας και κενού. Από το υποσυνείδητο μέχρι το άδυτο υπέδαφος γίνεται μια δοκιμή αποίκησης, μέσα από παρορμήσεις, περιπλανήσεις, διαταραχές και καταστροφές που διαπερνούν τομείς όπως το σώμα, το φυσικό και το αστικό τοπίο. Αναλύουμε την έννοια της τρύπας ως μια ξεχωριστή οντότητα και ένα τοπολογικό μοντέλο που ταλαντεύεται ανάμεσα στην επιφάνεια και το βάθος, το εσωτερικό και το εξωτερικό. Γεννιέται, έτσι, μια διαδρομή: τρυπώντας θεμέλια, τοίχους, εδάφη, σώματα, ψηφιακές δομές και ύλες, με έντονη διάδραση στις εξωτερικές προκλήσεις, που πολλές φορές διαλύεται, αλλά και διαλύει υπάρχουσες σχέσεις.


Οι επιστήμονες ανακάλυψαν το νευρικό κύκλωμα που προκαλεί το άγχος | naftemporiki.gr\nΟι νευροεπιστήμονες στο εργαστήριο Cold Spring Harbor (CSHL) έχουν εντοπίσει ένα νευρικό κύκλωμα στην αμυγδαλή, το σημείο του εγκεφάλου που γίνεται η επεξεργασία των συναισθημάτων, που προκαλεί το άγχος. Η γνώση τους αυτή αποκάλυψε τον κρίσιμο ρόλο ενός μορίου που ονομάζεται δυνορφίνη, η οποία θα μπορούσε να χρησιμεύσει ως στόχος για τη θεραπεία διαταραχών που σχετίζονται με το άγχος, συμπεριλαμβανομένης της μετατραυματικής διαταραχής άγχους (PTSD).\nΑν και είναι διαφορετικά συναισθήματα ο φόβος και το άγχος, παρόλα αυτά λειτουργούν “χέρι-χέρι”, καθώς το άγχος ακολουθεί σχεδόν πάντα κάποια τρομακτική εμπειρία και μπορεί με τη σειρά του να επηρεάσει τις αντιδράσεις στο φόβο μιας απειλής. Ωστόσο, πολύ έντονες εμπειρίες φόβου, ειδικά όταν υπάρχει κίνδυνος για τη ζωή μας, είναι συχνά «υπερβολικες» και μπορούν να οδηγήσουν σε ένα ανθυγιεινό επίπεδο άγχους ή σε διαταραχές άγχους. Τέτοιες διαταραχές του εγκεφάλου είναι οι πιο συχνές, επηρεάζοντας περίπου το 18% του ενήλικου πληθυσμού στις ΗΠΑ.\nΠροηγούμενες μελέτες έχουν δείξει ότι δύο περιοχές στην αμυγδαλή - η κεντρική αμυγδαλή και ο BNST (μια δέσμη των αξόνων που το συνδέει με τους αμυγδαλοειδείς πυρήνες) - συντονίζουν βραχυπρόθεσμες και μακροπρόθεσμες απαντήσεις σε διάφορα είδη απειλητικών ερεθισμάτων. «Αυτό που δεν γνωρίζουμε είναι το υποκείμενο κύκλωμα και τους κυτταρικούς μηχανισμούς σε αυτές τις περιοχές που ελέγχουν τη δημιουργία του άγχους», λέει ο καθηγητής Bo Li από το CSHL, ο οποίος ηγήθηκε της έρευνας.\nΗ κεντρική αμυγδαλή δημιουργεί ισχυρές ανασταλτικές συνδέσεις με τον BNST. Για να μάθει τι συμβαίνει σε αυτές τις συνδέσεις κατά τη διάρκεια του άγχους, η ομάδα του ο καθηγητή Bo Li γενετικά χειρίστηκε ένα συγκεκριμένο τύπο νευρώνων που ονομάζεται SOM +, επειδή ένα πεπτίδιο που εκφράζουν ονομάζεται σωματοστατίνη. Η προηγούμενη δουλειά του ο καθηγητή Bo Li έδειξε ότι αυτοί οι "SOM +" νευρώνες είναι απαραίτητοι για να μάθουν την ανταπόκριση στο φόβο. Η ομάδα ανακάλυψε ένα γονίδιο που ονομάζεται Erbb4 σε SOM + νευρώνες - ένα γονίδιο που έχει συνδεθεί με διαταραχές συμπεριλαμβανομένης της διπολικής διαταραχής και της σχιζοφρένειας.\nΗ Sandra Ahrens, μεταδιδακτορικός ερευνητής στο εργαστήριο του καθηγητή Li, διεξήγαγε πειράματα τα οποία έδειξαν ότι όταν ο Erbb4 διαγράφηκε από τους SOM + νευρώνες στην κεντρική αμυγδαλή, τα ποντίκια εμφάνισαν αυξημένο άγχος. Η ομάδα των ερευνητών εντόπισε το μηχανισμό πίσω από αυτό το άγχος μέσα σε ένα κύκλωμα που τρέχει μεταξύ της κεντρικής αμυγδαλής και του BNST.\nΗ διαδικασία που οδηγεί στο άγχος άρχισε με αυξημένη διέγερση των SOM + νευρώνων στην κεντρική αμυγδαλή. Αυτό οδήγησε σε μια μεγάλη αύξηση της “σηματοδότησης” δινορφίνης, ένα πεπτίδιο που φτιάχτηκε από αυτούς τους νευρώνες. Αυτή η παρέκκλιση παρεμπόδισε την φυσιολογική αναστολή των SOM + νευρώνων στο BNST και είχε σαν αποτέλεσμα να γίνει υπερδραστήρια. Το αποτέλεσμα ήταν μια ένδειξη ανήσυχης συμπεριφοράς.


Διαβάζουμε την τοποθέτηση του προέδρου της Ολομέλειας του ΣτΕ Σωτήρη Ρίζου σχετικά με την εκδίκαση της υπόθεσης για την λειτουργία των καταστημάτων τις Κυριακές.\nΜέσα σε λίγες γραμμές επιχειρηματολογίας κατόρθωσε αφενός να υποβαθμίσει τον ρόλο του και αφετέρου να έρθει σε λογικό άτοπο με την ομάδα που υποστηρίζει την ίδια με αυτόν αντίληψη.\nΑναφέρει ο κ. Ρίζος πως «Ο ανταγωνισμός δεν είναι υπεράνω των δικαιωμάτων των εργαζομένων, δεν είναι υπεράνω από δόγμα και θρησκεία».\nΏστε έτσι κ. Ρίζο; Ο ανταγωνισμός είναι οικονομικό εργαλείο που κρίνει ένα κράτος πως και πότε θα τον χρησιμοποιήσει. Ανάλογα με την χρήση του και την πολιτική επιλογή θεσπίζει και τον νόμο εφαρμογής του. Τον κοσμικό νόμο τον οποίο εκπροσωπείτε, όχι τον θρησκευτικό! Άρα υποβαθμίζετε την σπουδαιότητα του ρόλου σας τόσο σε αυτή, όσο και σε κάθε μελλοντική υπόθεση ήθελε εκδικασθεί από το ΣτΕ.\nΠροσπαθώ να βρω, στο Σύνταγμα της Ελλάδας, που μπορεί να βασίζεται μια τέτοια τοποθέτηση.\nΑδυνατώ να την στηρίξω στο Άρθρο 3 (Σχέσεις Εκκλησίας και Πολιτείας) ή στο Άρθρο 4 (Ισότητα των Ελλήνων) διαβάζοντάς τα.\nΑντιθέτως διακρίνω στο Άρθρο 5 (Ελεύθερη ανάπτυξη της προσωπικότητας, προσωπική ελευθερία) να καταρρίπτεται ο ισχυρισμός του Προέδρου:\nΕπιπλέον, στο 'Αρθρο 13 (Θρησκευτική Ελευθερία), αναφέρεται ότι η απόλαυση των ατομικών και πολιτικών δικαιωμάτων δεν εξαρτάται από τις θρησκευτικές πεποιθήσεις καθενός. Άρα εάν κάποιος επιθυμεί να εργαστεί δεν μπορείς εσύ να τον εμποδίσεις μόνο και μόνο διότι θεωρείς ότι την Κυριακή πρέπει να εκκλησιάζεται. Το Άρθρο 13 προχωράει περαιτέρω στο να καταστήσει σαφές ότι,\nΜε τον ίδιο τρόπο δηλαδή οι πιστοί της Εβραϊκής θρησκείας, λόγου χάρη, δεν δικαιούνται να αντιτίθενται στο άνοιγμα των καταστημάτων το Σάββατο.\nΚατά την ακροαματική διαδικασία, όπως διαβάζουμε, ο κ. Ρίζος διατύπωσε επίσης τις ζωηρές του επιφυλάξεις για την αποτελεσματικότητα του μέτρου της λειτουργίας των καταστημάτων τις Κυριακές. «Δηλαδή, θα έρθει ο Ιταλός τουρίστας στην οδό Πανεπιστημίου την Κυριακή για να ψωνίσει;. Αυτά είναι πράγματα ξένα προς την πραγματικότητα» σχολίασε.\nΆρα θεωρεί ότι η Κυριακάτικη λειτουργία δεν τονώνει την οικονομική δραστηριότητα.\nΑμέσως μετά επιχειρηματολογούν οι εκπρόσωποι Εμπόρων κατά του αθέμιτου ανταγωνισμού αναφέροντας ότι ο μικροκαταστηματάρχης, που δεν θα ανοίξει, θα καταστραφεί λόγω του ανταγωνισμού.\nΔιαλέξτε κύριοι, είτε υπάρχει οικονομική δραστηριότητα και συμφέρει η λειτουργία των καταστημάτων σε όσους το επιθυμούν, είτε δεν υπάρχει, οπότε ουδείς αθέμιτος ανταγωνισμός υφίσταται.\nΚαι «με τον Αστυφύλαξ και με τον Χωροφύλαξ» δεν γίνεται, όταν επιχειρηματολογούμε λογικά.\nΓια να έχει κανείς εικόνα αν συμφέρει εμπορικά μια τέτοια κίνηση, αν θα έχει συνεισφορά στην οικονομική τόνωση των εμπόρων και των υπαλλήλων τους και κατ’ επέκταση στο ΑΕΠ και στα έσοδα τους κράτους, θα πρέπει να υπάρχουν μετρήσιμα στοιχεία. Τα μετρήσιμα στοιχεία είναι δύσκολο να συλλεχθούν και αξιολογηθούν όσο το πειραματικό άνοιγμα είναι αποσπασματικό και ασυνάρτητο, με τις κινητοποιήσεις που το συνοδεύουν να θολώνουν την εικόνα και την διάθεση των καταναλωτών να συμμετάσχουν.\nΜια οργανωμένη κίνηση θα ήταν για ένα έτος να επιτρέπεται η προαιρετική λειτουργία των καταστημάτων κάθε πρώτη Κυριακή του μήνα (πλέον των προγραμματισμένων λειτουργιών ενόψει εορτών). Με αυτό τον τρόπο θα γνώριζαν οι έμποροι, οι υπάλληλοι και οι καταναλωτές πότε τα καταστήματα θα λειτουργούν και θα ενέτασσαν το γεγονός στην ρουτίνα τους. Είναι αυτονόητο ότι και εδώ πρέπει να τηρηθούν τα από το νόμο προβλεπόμενα για την αποζημίωση των υπαλλήλων. Η απροθυμία ή αδυναμία των ελεγκτικών μηχανισμών να εφαρμόσουν το νόμο δεν μπορεί να αποτελεί επιχείρημα νομικής φύσεως, αλλά αντικείμενο καλύτερης οργάνωσης και πρακτικής βελτίωσης της αποτελεσματικότητάς τους.\nΣε κάθε περίπτωση, η προαιρετική λειτουργία των καταστημάτων τις Κυριακές είναι δυνατότητα και εργαλείο που μένει να αποδειχθεί αν συμφέρει τους επαγγελματίες να κάνουν χρήση του ή όχι.\nΑυτό που είναι ανησυχητικό είναι ο αποσπασματικός και ασυνάρτητος τρόπος με τον οποίο η Πολιτεία και η Περιφέρεια δοκιμάζουν αυτή τη δυνατότητα και η συναισθηματικά φορτισμένη, αλλά λογικά αστήρικτη, άποψη του Προέδρου του ΣτΕ.\nΤο Συμβούλιο της Επικρατείας είναι το Ανώτατο Δικαστήριο ελέγχου της νομιμότητας των διοικητικών πράξεων και δεν επιτρέπεται οι κρίσεις του να βασίζονται στο συναίσθημα και τις προσωπικές πεποιθήσεις, αλλά στην λογική και στις ελευθερίες ενός σύγχρονου κοσμικού κράτους.\nΠρώτη δημοσίευση http://politicaldoubts.com στις 8/11/2014


Βούκοβιτς: «Δύο σήματα μπορώ να φιλήσω, του Ερυθρού Αστέρα και του Ολυμπιακού» | in.gr\ningr > Σπορ > Ποδόσφαιρο > Βούκοβιτς: «Δύο σήματα μπορώ να φιλήσω, του Ερυθρού Αστέρα και του Ολυμπιακού»\n1 Δεκεμβρίου 2018, 21:49\nΗταν ο μεγάλος πρωταγωνιστής του Ολυμπιακού στην επική ανατροπή επί του Ατρόμητου (1-2). Ο λόγος για τον Γιάγκος Βούκοβιτς, ο οποίος σκόραρε στο τέλος του παιχνιδιού και χάρισε το τρίποντο της νίκης στους Πειραιώτες. Ο Σέρβος έδωσε τη λύση στην ομάδα του και πανηγύρισε με την ψυχή του το γκολ.\nΟ έμπειρος σέντερ μπακ μίλησε στο συνδρομητικό κανάλι και μεταξύ άλλων αναφέρθηκε στον πανηγυρισμό του, αλλά και την ιδιαίτερη σχέση που έχει με τον Ολυμπιακό, λόγω της αγάπης του για τον Ερυθρό Αστέρα. «Υπάρχουν δύο σήματα που μπορώ να φιλήσω, του Ερυθρού Αστέρα και του Ολυμπιακού», ανέφερε χαρακτηριστικά.\nΑπό εκεί και πέρα, μίλησε για το παιχνίδι με την Μπέτις και στάθηκε στις χαμένες ευκαιρίες των Πειραιωτών, ενώ τόνισε ότι οι Ερυθρόλευκοι δουλεύουν σκληρά στις προπονήσεις, προκειμένου να βελτιωθούν στην τελική προσπάθεια. Παράλληλα, έκρουσε τον κώδωνα του κινδύνου ενόψει του παιχνιδιού με τον Παναιτωλικό και εξέφρασε την επιθυμία του να παραμείνει για πολλά χρόνια στον Ολυμπιακό.\nΤι κρατάει από τον αγώνα με την Μπέτις: «Αναμέναμε ένα δύσκολο αγώνα. Για εμένα ο αντίπαλός μας είναι μία από τις τρεις καλύτερες ομάδες του ισπανικού πρωταθλήματος. Πραγματικά παίζουν φανταστικό ποδόσφαιρο και αναμέναμε σκληρό παιχνίδι. Στο πρώτο ημίχρονο δημιουργήσαμε πολλές ευκαιρίες. Ωστόσο, ξανά δε σκοράραμε. Αλλά στο δεύτερο ημίχρονο είχαμε δύο ευκαιρίες. Δεν τις αξιοποιήσαμε και δεν σκοράραμε. Φυσικά όταν συμβαίνει σε τέτοιους αγώνες με μεγάλες ομάδες, τότε χάνεις. Πιστεύω πως αν είχαμε σκοράρει πρώτοι, θα ήταν ένα εντελώς διαφορετικό παιχνίδι. Τώρα, όμως, έτσι».\nΓια αν υπάρχει πρόοδος από το πρώτο ματς με την Μπέτις στο Καραϊσκάκη έως τον αγώνα με την ισπανική ομάδα στο «Μπενίτο Βιγιαμαρίν»: «Φυσικά, τη βλέπω. Τακτικά είμαστε πολύ καλύτεροι και πιο συμπαγής ομάδα. Δουλεύουμε πολύ σκληρά και πιέζουμε πολύ περισσότερο τους αντιπάλους μας. Τόσο στο πρωτάθλημα γιατί πιέζουμε την κατάσταση για να είμαστε εμείς πρωταθλητές, όσο και στο Europa League γιατί θέλουμε να περάσουμε στην επόμενη φάση. Θέλουμε να είμαστε εμείς αυτή η ομάδα που θα προκριθεί».\nΓια τον αγώνα με την Μίλαν και αν θα μπορέσουν οι Ερυθρόλευκοι να αξιοποιήσουν τις ευκαιρίες που θα δημιουργήσουν: «Φυσικά, όλοι μέσα στο σύλλογο, οι παίκτες, οι προπονητές, όλος κόσμος, πιστεύει πως μπορούμε να το κάνουμε αυτό. Δημιουργούμε πολλές ευκαιρίες. Στην αρχή πιστεύαμε ότι ήταν απλά θέμα ατυχίας το γεγονός πως δεν έμπαιναν τα γκολ. Τώρα, όμως, βλέπουμε πως πρέπει να το δουλέψουμε αυτό. Πρέπει να το αλλάξουμε. Είμαστε μία μεγάλη ομάδα. Όταν παίζεις απέναντι σε μεγάλους αντιπάλους και δεν καταφέρνεις να σκοράρεις, σου βάζουν ένα γκολ εκείνοι και χάνεις. Για αυτό και εμείς σαν μεγάλη ομάδα θα πρέπει να το δουλέψουμε και να το διορθώσουμε».\nΓια το αν ο Ολυμπιακός μπορεί να αλλάξει όφελός του την εικόνα στην κορυφή της βαθμολογίας: «Φυσικά. Πρέπει να δουλέψουμε σκληρά. Όταν γίνει αυτό, θα τα διορθώσουμε όλα».\nΓια τον Παναιτωλικό: «Παρακολούθησα τον αγώνα με την ΑΕΚ. Είδα πως διαθέτουν μία καλή ομάδα, η οποία είναι συμπαγής. Νομίζω πως έπαιξαν με δύο επιθετικούς. Έπαιζαν στην έδρα τους. Αλλά τώρα είναι εντελώς διαφορετική ιστορία. Δε νομίζω πως θα έρθουν με μεγάλη αυτοπεποίθηση στο Καραϊσκάκη, γιατί ξέρουν που έρχονται. Αλλά πρέπει να αποδείξουμε την ανωτερότητά μας. Έρχονται στην έδρα μας. Δε θα είναι εύκολος αγώνας για αυτούς».\nΓια το αν το κλειδί της νίκης σε αυτά τα παιχνίδια είναι ένα γρήγορο γκολ: «Ναι, είναι και αυτό. Όμως, πρέπει να παίξουμε και με πολύ υπομονή. Γιατί γνωρίζουμε όλοι πως πολλές ομάδες μέσα στο Καραϊσκάκη έρχονται για να αμυνθούν μαζικά. Και εκεί χρειάζεται πολύ υπομονή μέχρι να καταφέρουμε να βάλουμε ένα γκολ».\nΓια το γεγονός ότι ο Ολυμπιακός έχει πάρει τέσσερις νίκες με γκολ στα τελευταία λεπτά: «Όπως είπα, πρέπει να παίζεις με υπομονή με αντιπάλους που αμύνονται. Να επιμένεις και να προσπαθείς μέχρι το τέλος. Αυτό κάνει ο Ολυμπιακός, πιέζει μέχρι το τελευταίο λεπτό. Και έτσι ο αντίπαλος κάποια στιγμή κουράζεται να αμύνεται και κερδίζουμε. Αυτό δείχνει και μία ποιότητα στην ομάδα μας. Το γεγονός πως δεν τα παρατάει μέχρι το τελευταίο λεπτό και πιέζει τον αντίπαλο».\nΓια τον πανηγυρισμό του στο γκολ επί του Ατρομήτου: «Για εμένα ήταν πραγματικά μία ιδιαίτερη στιγμή, πολύ συναισθηματική και δυνατή. Στην αρχή ένιωσα πως είχα πάθει σοκ. Ήμουν πάρα πολύ χαρούμενος για αυτό που είχε συμβεί. Υπάρχουν δύο σήματα που μπορώ να γυρίσω και να φιλήσω, του Ερυθρού Αστέρα και του Ολυμπιακού. Έτσι ένιωσα εκείνη τη στιγμή. Αυτό που είχα να κάνω ήταν να δω το σήμα του Ολυμπιακού και να το φιλήσω».\nΓια το μέλλον του και αν θα ήθελε να μείνει για πολλά χρόνια στον Ολυμπιακό: «Δεν θέλω ούτε να το συζητήσω. Φυσικά και θα ήθελα πολύ να μείνω. Δίνω τον καλύτερό μου εαυτό. Δουλεύω πολύ σκληρά. Όλοι βλέπουν πως προσπαθώ πάρα πολύ να βοηθήσω τον Ολυμπιακό. Θα κάνω ότι περνάει από το χέρι μου για να συνεχίσει να συμβαίνει αυτό. Το σημαντικό είναι πως είμαι ευτυχισμένος και ελπίζω να πάνε όλα καλά».


Οι ισχυροί στηρίζουν Πιλάβιο\nΠρώτη καταχώρηση: Πέμπτη, 15 Ιανουαρίου 2009, 14:59\nΣπάνιο φαινόμενο, αλλά ενίοτε συμβαίνει Ολυμπιακός, Παναθηναϊκός και ΑΕΚ να συμφωνούν σ’ ένα θέμα. Ένα από αυτά είναι και η στήριξή τους στην υποψηφιότητα του Σοφοκλή Πιλάβιου για την προεδρία της ΕΠΟ.\nΟ τελευταίος θεωρείται φαβορί στη διαδοχή του Βασίλη Γκαγκάτση, καθώς έχει εξασφαλίσει όχι μόνο τη στήριξη των τριών ισχυρών της Αθήνας, αλλά και του ΠΑΟΚ. Το Δ.Σ. της Λίγκα συνεδριάζει σήμερα και αναμένεται να ταχθεί υπέρ της υποψηφιότητας του Πιλάβιου. Άλλωστε μόνο ο Πανιώνιος είχε πάρει θέση υπέρ του ετέρου υποψηφίου, Βίκτωρα Μητρόπουλου.\nΟι αρχαιρεσίες της ΕΠΟ (24 Ιανουαρίου), έχουν μπει στην τελική ευθεία και στη σημερινή συνεδρίαση του Δ.Σ. εξετάστηκαν οι υποψηφιότητες.\nΣτο μεταξύ, νέα αναβολή αναμένεται να πάρει η δίκη των «5» μελών της ΕΠΟ, η οποία είναι προγραμματισμένη για αύριο, καθώς ένας εκ των κατηγορουμένων, ο Θανάσης Παπαγιάννης, αντιμετωπίζει σοβαρό πρόβλημα υγείας.\nΤελευταία ενημέρωση: Πέμπτη, 15 Ιανουαρίου 2009, 14:59


ΠΑΝΕΛΛΗΝΙΑ ΕΝΩΣΗ ΕΚΠΑΙΔΕΥΤΙΚΩΝ ΠΟΛΥΤΕΚΝΩΝ: Αίτημα Συνάντησης Δ.Σ. ΠΕνΕΠ με την Αξιότιμη Υπουργό ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ & ΘΡΗΣΚΕΥΜΑΤΩΝ\nΑίτημα Συνάντησης Δ.Σ. ΠΕνΕΠ με την Αξιότιμη Υπουργό ΠΑΙΔΕΙΑΣ ΔΙΑ ΒΙΟΥ ΜΑΘΗΣΗΣ & ΘΡΗΣΚΕΥΜΑΤΩΝ\nαφού σας ευχηθούμε κάθε επιτυχία στο έργο σας, θα θέλαμε να σας ζητήσουμε να γίνει δεκτό το αίτημα του Δ. Σ. της Πανελλήνιας Ένωσης Εκπαιδευτικών Πολυτέκνων (Π.Εν.Ε.Π.) για συνάντηση μαζί σας, προκειμένου να σας γνωστοποιήσει τις θέσεις του αναφορικά με τα θέματα που απασχολούν τους πολύτεκνους εκπαιδευτικούς.\nΑναρτήθηκε από Π.Εν.Ε.Π. στις 7:44:00 μ.μ.\nΑίτημα Συνάντησης Δ.Σ. ΠΕνΕΠ με την Αξιότιμη Υπουρ...


Παιχνίδι Epic Fantasy μάχη - να παίξετε online δωρεάν.\nΠολύ ενδιαφέρον παιχνίδι που θα σας επιτρέψει στα χέρια και τα πόδια στον κόσμο του sci-fi θεαματική μονομαχία μεταξύ των δύο παραμύθι χαρακτήρες.\n© Δωρεάν online παιχνίδι Epic Fantasy μάχη (). Κάντε online παιχνίδι λάμψης Epic Fantasy μάχη για δωρεάν. Μην ξεχάσετε να αξιολογήσετε αυτό το παιχνίδι Epic Fantasy μάχη και να μοιραστούν αυτό το παιχνίδι με τους καλύτερους φίλους σας.\nΠαιχνίδι Epic Fantasy μάχη σε απευθείας σύνδεση\nΠεριγραφή του παιχνιδιού Epic Fantasy μάχη γραμμή. Πώς να παίξετε το παιχνίδι online Πολύ ενδιαφέρον παιχνίδι που θα σας επιτρέψει στα χέρια και τα πόδια στον κόσμο του sci-fi θεαματική μονομαχία μεταξύ των δύο παραμύθι χαρακτήρες. Θα ελέγχει δύο χαρακτήρες, καθένα από τα οποία έχει τη δική του τις ικανότητές του. Καταστρέψει τον εχθρό με σκόπιμες επιθέσεις.\nEpic Fantasy μάχη ( Ψηφοφορίες0, Δευτεροβάθμια Βαθμολογία: 0/5)


BandaiNamco – GameFreniacs\nΠρώτο trailer για το The Dark Pictures: House of Ashes\n20/05/2021 20/05/2021 Andreas Sigalas\nΗ Bandai Namco κυκλοφόρησε ένα trailer για το τρίτο παιχνίδι στη σειρά τρόμου της Supermassive, The Dark Pictures Anthology, με την τελευταία είσοδο, House of Ashes να κυκλοφορήσει αργότερα φέτος. Η ιστορία αυτή τη φορά λαμβάνει χώρα στο Ιράκ γύρω … Συνεχίστε την ανάγνωση Πρώτο trailer για το The Dark Pictures: House of Ashes\nH Bandai Namco κυκλοφορεί demo του Scarlet Nexus στο τέλος του μήνα\n13/05/2021 13/05/2021 Paris Liapis\nΘα κυκλοφορήσει πρώτα στο Xbox. Σε περίπτωση που είστε από αυτούς που αμφιταλαντεύονται για το αν θα προχωρήσουν σε αγορά του Scarlet Nexus όταν αυτό κυκλοφορήσει στις 25 Ιουνίου, σας έχουμε ευχάριστα νέα. Πλέον θα μπορείτε να δοκιμάσετε και να … Συνεχίστε την ανάγνωση H Bandai Namco κυκλοφορεί demo του Scarlet Nexus στο τέλος του μήνα\nΤο Elder Ring πιθανότατα δεν θα κυκλοφορήσει πριν τον Απρίλιο του 2022\n04/05/2021 04/05/2021 Andreas Sigalas\nΗ Kadokawa Corp, η μητρική εταιρεία της FromSoftware, αποκάλυψε ότι τα επερχόμενα νέα της παιχνίδια έχουν καθυστερήσει λόγω του COVID-19. Αυτό, προφανώς, περιλαμβάνει επίσης το Elden Ring, έναν τίτλο που πολλοί παίκτες περιμένουν. Σύμφωνα με την τελευταία έκθεση της εταιρείας … Συνεχίστε την ανάγνωση Το Elder Ring πιθανότατα δεν θα κυκλοφορήσει πριν τον Απρίλιο του 2022\nΗμερομηνία κυκλοφορίας για το Scarlet Nexus\n19/03/2021 19/03/2021 Andreas Sigalas\nΘα κυκλοφορήσει και anime! Το Scarlet Nexus έχει ημερομηνία κυκλοφορίας – και υπάρχουν επίσης νέα για ένα συνοδευτικό anime.O τίτλος πρόκειται να κυκλοφορήσει στις 25 Ιουνίου σε Xbox Series X / S, Xbox One, PlayStation 5, PlayStation 4 και PC. … Συνεχίστε την ανάγνωση Ημερομηνία κυκλοφορίας για το Scarlet Nexus\nΗμερομηνία κυκλοφορίας για το Monster Hunter Stories 2 σε PC και Switch\n09/03/2021 09/03/2021 Andreas Sigalas\nΤο Monster Hunter Stories 2: Wings of Ruin θα έρθει στο Nintendo Switch και (;όπως πρόσφατα ανακοινώθηκε) και στα PC στις 9 Ιουλίου 2021, ;όπως επιβεβαίωσε η Capcom. Το παιχνίδι θα είναι διαθέσιμο σε φυσικά και ψηφιακά αντίτυπα για το … Συνεχίστε την ανάγνωση Ημερομηνία κυκλοφορίας για το Monster Hunter Stories 2 σε PC και Switch\nH Bandai-Namco κυκλοφόρησε νέο trailer για το Tales of Arise\n08/03/2021 08/03/2021 Paris Liapis\nΜετά από σχεδόν 2 χρόνια! Η Bandai Namco κυκλοφόρησε ένα ολοκαίνουργιο για το trailer για το Tales of Arise. Αυτό το νέο trailer διαθέτει αγγλικό dub και επικεντρώνεται στην ιστορία του παιχνιδιού. Το Tales of Arise θα χρησιμοποιεί την Unreal … Συνεχίστε την ανάγνωση H Bandai-Namco κυκλοφόρησε νέο trailer για το Tales of Arise\n11/02/2021 11/02/2021 Paris Liapis\nPrimal Fear! Τίτλος: Little Nightmares II Developer: Tarsier Studios Ημερομηνία κυκλοφορίας: 11/02/2021 Reviewed On: Xbox Series S Εκδότης: Koei Tecmo, Sony Interactive Entertainment Πλατφόρμες: Microsoft Windows, Stadia, Nintendo Switch, PlayStation 4, Xbox One, playable PS5, Xbox Series X|S Genre: puzzle, platform, … Συνεχίστε την ανάγνωση Little Nightmares II review\nΔιαθέσιμο το demo του Little Nightmares 2 (link)\n14/01/2021 13/01/2021 Paris Liapis\nΚατεβάστε δωρεάν και το πρώτο παιχνίδι! Η Bandai Namco ανακοίνωσε ότι ένα demo για το Little Nightmares 2 είναι διαθέσιμο για λήψη στο Steam, Playstation 4, Xbox One και Nintendo Switch. Επιπλέον, το πρώτο παιχνίδι είναι διαθέσιμο δωρεάν σε όλους … Συνεχίστε την ανάγνωση Διαθέσιμο το demo του Little Nightmares 2 (link)


Αυτοί είναι οι 300 της Βουλής\nΕλλάδα ( 07/05/2012 23:26 )\nΣημαντικές αλλαγές όχι μόνο στη δύναμη των κομμάτων αλλά και στην ανθρωπογεωγραφία της Βουλής «ανέδειξε» η κάλπη των βουλευτικών εκλογών της 6ης Μαΐου. Ενώ η καταμέτρηση των σταυρών δεν έχει ακόμη ολοκληρωθεί, η πρώτη εικόνα δείχνει ότι μένουν εκτός Βουλής «ηχηρά ονόματα» της πολιτικής ενώ αντίθετα εισέρχονται πολλοί βουλευτές που εκλέγονται για πρώτη φορά\nΣτην Αιτωλοακαρνανία από την ΝΔ, επανεκλέγονται ο Μάριος Σαλμάς και ο Κωνσταντίνος Καραγκούνης. Από τον ΣΥΡΙΖΑ εκλέγεται ο Γιώργος Βαρεμένος. Από το ΠΑΣΟΚ επανεκλέγεται ο Θανάσης Μωραΐτης.\nΑπό τους «Ανεξάρτητους Έλληνες» εκλέγεται ο Δημήτρης Σταμάτης (ο οποίος προέρχεται από τη ΝΔ). Από το ΚΚΕ που εκλέγει έναν βουλευτή προηγούνται οι Νίκος Μωραΐτης και Παναγιώτης Νικολόπουλος. Από τη Δημοκρατική Αριστερά που εκλέγει και αυτή έναν βουλευτή, εκτός του Φώτη Κουβέλη, προηγούνται οι Παύλος Θεοδωρίδης και Βασίλης Πατρώνης. Από τη Χρυσή Αυγή που εκλέγει έναν βουλευτή, προηγούνται σε σταυρούς οι Κώστας Μπαρμπαρούσης και Λεωνίδας Σταθόπουλος.\nΣτην Αχαΐα από τη Νέα Δημοκρατία, που καταλαμβάνει δύο έδρες, προηγούνται οι Αθανάσιος Νταβλούρος, Νίκος Νικολόπουλος και Μιχάλης Μπεκίρης. Στον ΣΥΡΙΖΑ που λαμβάνει επίσης δύο έδρες, εκτός από τον Αλέξη Τσίπρα, προηγούνται σε σταυρούς οι Μαρία Κανελλοπούλου και Βασίλης Χατζηλάμπρου. Στο ΠΑΣΟΚ που εκλέγει μία έδρα, πρώτος είναι ο Γιώργος Παπανδρέου και ακολουθούν οι Κώστας Σπηλιόπουλος και Αθανάσιος Παπαδόπουλος. Από το ΚΚΕ που εκλέγει έναν βουλευτή, προηγούνται οι Νίκος Καραθανασόπουλος και Δημήτρης Αγγελόπουλος, ενώ στηνΔημοκρατική Αριστερά που εκλέγει έναν βουλευτή προηγείται ο Νίκος Τσούκαλης και ακολουθεί η Ελένη Ακτύπη. Από το ψηφοδέλτιο των «Ανεξάρτητων Ελλήνων» που επίσης εκλέγουν έναν βουλευτή, προηγείται ο Γιώργος Νταβρής και ακολουθεί η Σπυριδούλα Αναγνωστοπούλου. Τέλος από τη Χρυσή Αυγή που θα εκλέξει έναν βουλευτή πρώτος έρχεται σε σταυρούς ο Μιχάλης Αρβανίτης και έπεται ο Αναστάσιος Γιαχαλής.\nΣτην Ηλεία από την Νέα Δημοκρατία επανεκλέγονται ο Κώστας Τζαβάρας και η Διονυσία Αυγερινοπούλου και από το ΠΑΣΟΚ ο Γιάννης Κουτσούκος, ενώ εκτός Βουλής μένει ο Μιχάλης Κατρίνης. Με τους Ανεξάρτητους Έλληνες εκλέγεται ο Γιάννης Κωνσταντόπουλος, από τονΣΥΡΙΖΑ εκλέγεται η Έφη Γεωργοπούλου-Σάλταρη και από τη Χρυσή Αυγή ο Νικόλαος Κρέσπης.\nΣτην Αργολίδα με τη ΝΔ επανεκλέγεται ο Γιάννης Ανδριανός. Με το ΠΑΣΟΚ επανεκλέγεται ο Ιωάννης Μανιάτης και με τον ΣΥΡΙΖΑ εκλέγεται ο Δημήτρης Κοδέλας.\nΣτην Αρκαδία επανεκλέγεται με τη ΝΔ ο Ανδρέας Λυκουρέντζος. Με το ΠΑΣΟΚ επανεκλέγεται ο Οδυσσέας Κωνσταντινόπουλος και με τον ΣΥΡΙΖΑ εκλέγεται για πρώτη φορά Κώστας Ζαχαριάς.\nΣτην Κορινθία εκλέγονται με τη ΝΔ ο τέως Νομάρχης Νίκος Ταγαράς και ο Χρήστος Δήμας. Με τονΣΥΡΙΖΑ εκλέγεται η Μαρία Θελερίτη και με τη Χρυσή Αυγή ο Ευστάθιος Μπούκουρας. Το ΠΑΣΟΚδεν εκλέγει βουλευτή στην Κορινθία και εκτός Βουλής μένουν οι Πάνος Μπεγλίτης, η Αικατερίνη Φαρμάκη-Γκέκη. Εκτός Βουλής μένει από τη ΝΔ και ο Κώστας Κόλλιας.\nΣτη Λακωνία με τη ΝΔ επανεκλέγεται ο Θανάσης Δαβάκης και με το ΠΑΣΟΚ επανεκλέγεται ο Λεωνίδας Γρηγοράκος. Με τον ΣΥΡΙΖΑ εκλέγεται ο Σταύρος Αραχωβίτης. Εκτός Βουλής μένει από τη ΝΔ ο Γρηγόρης Αποστολάκος καθώς η ΝΔ χάνει μία έδρα.\nΣτη Μεσσηνία η ΝΔ εκλέγει δύο βουλευτές. Με τη ΝΔ εκλέγονται οι Γιάννης Λαμπρόπουλος και ο Δημήτρης Σαμπαζιώτης αλλά αν ο Πρόεδρος της ΝΔ επιλέξει την έδρα της Μεσσηνίας στην οποία ήταν υποψήφιος χάνει την έδρα ο κ. Σαμπαζιώτης. Με το ΠΑΣΟΚ επανεκλέγεται η Νάντια Γιαννακοπούλου. Με τον ΣΥΡΙΖΑ εκλέγεται ο Θανάσης Πετράκος και με τη Χρυσή Αυγή ο Δημήτρης Κουκούτσης. Εκτός Βουλής έμεινε ο Δημήτρης Κουσελάς από το ΠΑΣΟΚ, ο Οδυσσέας Βουδούρης που είχε φύγει από το ΠΑΣΟΚ ήταν υποψήφιος με τη ΔΗΜΑΡ.\nΣτην Α' Αθηνών η ΝΔ καταλαμβάνει 8 έδρες, ο ΣΥΡΙΖΑ 3, το ΠΑΣΟΚ 1, οι Ανεξάρτητοι Έλληνες1, η Χρυσή Αυγή 2, το ΚΚΕ 1 και η Δημοκρατική Αριστερά 1 έδρα. Από τη ΝΔ επανεκλέγονται οι Δ. Αβραμόπουλος, Όλγα Κεφαλογιάννη, Προκόπης Παυλόπουλος και Φωτεινή Πιπιλή, επανακάμπτειστην πολιτική σκηνή ο Νικήτας Κακλαμάνης και εκλέγονται για πρώτη φορά ο Ανδρέας Ψυχάρης, ο Νότης Μηταράκης και Βασίλης Κικίλιας. Από τον ΣΥΡΙΖΑ εκλέγονται ο Αλέξης Τσίπρας, η Ζωή Κωνσταντοπούλου και ο Νίκος Βούτσης. Από το ΠΑΣΟΚ εκλέγεται μόνον ο Κώστας Σκανδαλίδης καιμένουν εκτός Βουλής οι: 'Αννα Διαμαντοπούλου, Νάσος Αλευράς, Παύλος Γερουλάνος, Παντελής Οικονόμου και Χρήστος Παπουτσής. Από τους Ανεξάρτητους Έλληνες εκλέγεται η Έλενα Κουντουρά. Από την Χρυσή Αυγή εκλέγονται ο Νίκος Μιχαλολιάκος και ο Ιωάννης Βουλδής. Ο Αθανάσιος Πλεύρης του ΛΑΟΣ δεν επανεκλέγεται.\nΣτη Β Αθηνών, από την ΝΔ εκλέγονται 14 βουλευτές. Επανεκλέγονται οι Κυριάκος Μητσοτάκης, Κωστής Χατζηδάκης, Μιλτιάδης Βαρβιτσιώτης, Αργύρης Ντινόπουλος, Ευάγγελος Μεϊμαράκης, 'Αρης Σπηλιωτόπουλος, Πάνος Παναγιωτόπουλος, Γεράσιμος Γιακουμάτος, Βύρων Πολύδωρας, και Γιάννης Παπαθανασίου. Εκλέγεται και ο 'Αδωνις Γεωργιάδης ο οποίος μεταπήδησε από τον ΛΑΟΣ.Επανέρχονται στη νέα Βουλή οι Κατερίνα Παπακώστα και η Σοφία Βούλτεψη και εκλέγεται για πρώτη φορά η 'Αννα Καραμανλή.\nΑπό τον ΣΥΡΙΖΑ εκλέγονται οι Σοφία Σακοράφα, Παναγιώτης Κουρουμπλής (και οι δύο προερχόμενοι από το ΠΑΣΟΚ που είχαν ανεξαρτητοποιηθεί) Δημήτρης Παπαδημούλης, Γιάννης Δραγασάκης, Ρένα Δούρου, Δημήτρης Στρατούλης, Ολγα- Νάντια Βαλαβάνη, Πέτρος Τατσόπουλος, Ευκλείδης Τσακαλώτος.\nΑπό το ΠΑΣΟΚ επανεκλέγονται ο Ανδρέας Λοβέρδος, ο Μιχάλης Χρυσοχοϊδης, ο Μίμης Ανδρουλάκης και Απόστολος Κακλαμάνης. Δεν επανεκλέγονται οι Γιάννης Ραγκούσης, Πέτρος Ευθυμίου, Γιώργος Κουτρουμάνης, Μιλένα Αποστολάκη, Δημήτρης Ρέππας, 'Αννα Νταλάρα, Χρήστος Πρωτόπαπας, Τηλέμαχος Χυτήρης, Μαριλίζα Ξενογιαννακοπούλου, Γιάννης Βούρος και Ροδούλα Ζήση, ενώ δεν εκλέγεται και η Αθηνά Δρέττα.\nΑπό τους Ανεξάρτητους Έλληνες εκλέγονται ο πρόεδρος του κόμματος Πάνος Καμμένος, ο Γιάννης Δημαράς, ο Βασίλης Καπερνάρος, ο Γιάννης Μανώλης και ο Παύλος Κοντογιαννίδης.\nΑπό την Χρυσή Αυγή εκλέγονται ο γενικός γραμματέας του κόμματος Νίκος Μιχαλολιάκος, η Ελένη Ζαρούλια και ο Γιώργος Γερμένης.\nΣτην Αττική με τη Νέα Δημοκρατία εκλέγεται ο Μάκης Βορίδης, ο οποίος μεταπήδησε από τον ΛΑΟΣ στη ΝΔ, επανεκλέγονται ο Αθανάσιος Μπούρας και ο Γιώργος Βλάχος και πρωτοεκλέγεται η Γεωργία Μαρτίνου. Δεν επανεκλέγεται ο Νικόλαος Καντερές.\nΜε τον ΣΥΡΙΖΑ εκλέγονται ο Αλέξης Μητρόπουλος και ο Νάσος Αθανασίου.\nΑπό το ΠΑΣΟΚ επανεκλέγεται μόνον η Εύη Χριστοφιλοπούλου και μένουν εκτός Βουλής ο Ντίνος Βρεττός, ο Παντελής Ασπραδάκης, ο Γιώργος Παπακωνσταντίνου.\nΜε το ψηφοδέλτιο των Ανεξάρτητων Ελλήνων εκλέγονται ο Παύλος Χαϊκάλης και Ευγενία Αρβανίτη-Πρεβεζάνου .\nΑπό το ΚΚΕ εκλέγεται ο Ιωάννης Γκιόκας.\nΜε την Χρυσή Αυγή εκλέγεται ο Ηλίας Κασιδιάρης.\nΑπό την ΔΗΜΑΡ εκλέγεται ο Βασίλειος Οικονόμου αλλά εκτός Βουλής έμεινε ο Αθανάσιος Λεβέντης.\nΣτην Α΄ Πειραιά από την ΝΔ εκλέγεται ο Κωνσταντίνος Αρβανιτόπουλος, από τον ΣΥΡΙΖΑ επανεκλέγεται ο Θοδωρής Δρίτσας από τους Ανεξάρτητους Έλληνες εκλέγεται ο Παναγιώτης Μελάς, από το ΚΚΕ επανεκλέγεται η Ελπίδα Παντελάκη, από την ΔΗΜΑΡ η Μαρία Ρεπούση και από την Χρυσή Αυγή ο Νικόλαος Κούζηλος.\nΤο ΠΑΣΟΚ δεν βγάζει έδρα και ως εκ τούτου δεν επανεκλέγονται από το ΠΑΣΟΚ ο Δημήτρης Καρύδης και ο Μανώλης Μπεντενιώτης όπως και ο Βαϊτσης Αποστολάτος από τον ΛΑΟΣ.\nΣτη Β' Πειραιά από τη ΝΔ επανεκλέγεται ο Γιάννης Τραγάκης, από το ΠΑΣΟΚ ο Δημήτρης Λιντζέρης, από τον ΣΥΡΙΖΑ επανεκλέγεται ο Παναγιώτης Λαφαζάνης και πρωτοεκλέγεται η Τζένη Βαμβακά. Από τους Ανεξάρτητους Έλληνες εκλέγεται ο Γιάννης Κουράκος, από το ΚΚΕ επανεκλέγεται η Διαμάντω Μανωλάκου, από την Χρυσή Αυγή εκλέγεται ο Ιωάννης Λαγός και από την Δημοκρατική Αριστερά η Μαρία Γιαννακάκη.\nΔεν εκλέγονται από το ΠΑΣΟΚ ο Γρηγόρης Νιώτης και ο Γιάννης Διαμαντίδης, από τη ΝΔ ο Αναστάσιος Νεράντζης και από το ΚΚΕ η Βέρα Νικολαϊδου η οποία είχε ενταχτεί στο ψηφοδέλτιο Επικρατείας σε μη εκλόγιμη θέση.\nΕκτός Βουλήςθα βρεθεί ο Γιώργος Ανατολάκης ο οποίος εκλέγονταν με τον ΛΑΟΣ.\nΣτην 'Αρτα εκλέγονται τρεις βουλευτές, από τη ΝΔ, τον ΣΥΡΙΖΑ και το ΠΑΣΟΚ. Από την ΝΔεκλέγεται ο Κωνσταντίνος Στύλιος, από τον ΣΥΡΙΖΑ η Όλγα Γεροβασίλη και από το ΠΑΣΟΚ ο Χρήστος Γκόκας. Δεν επανεκλέγονται ο Κωνσταντίνος Παπασιώζος (ΝΔ) και ο Δημήτρης Τσιρώνης (ΠΑΣΟΚ).\nΣτα Ιωάννινα επανεκλέγονται ο Κώστας Τασούλας και ο Σταύρος Καλογιάννης από τη ΝΔ. Έδρα καταλαμβάνει ο ΣΥΡΙΖΑ που εκλέγει τον Χρήστο Μαντά και το ΚΚΕ το οποίο εκλέγει τον Νίκο Έξαρχο.\nΑπό το ΠΑΣΟΚ εκλέγεται ο Μιχάλης Κασσής, ενώ δεν επανεκλέγονται ο Μιχάλης Παντούλας και ο Θανάσης Οικονόμου.\nΤη μονοεδρική της Θεσπρωτίας «κερδίζει» η ΝΔ και επιστρέφει στη Βουλή ο πρώην υφυπουργός Αντώνης Μπέζας στη θέση του Χρήστου Κατσούρα από το ΠΑΣΟΚ.Στην Πρέβεζα επανεκλέγεται ο Δημήτρης Τσουμάνης από την ΝΔ και εκλέγεται από το ΠΑΣΟΚ ο Βασίλης Ιωάννου.\nΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ\nΣτη Δράμα με τη Νέα Δημοκρατία εκλέγεται ο Δημήτρης Κυριαζίδης (χάνει ο Μαργαρίτης Τζίμας), το ΠΑΣΟΚ χάνει μία έδρα, αυτή που κατείχε η Χαρά Κεφαλίδου, και επανεκλέγεται μόνο ο Χρήστος Αηδόνης.\nΑπό τους Ανεξάρτητους Έλληνες εκλέγεται ο Πρόεδρος του Συλλόγου Πολυτέκνων Νίκος Σμολοκτός. Στον Έβρο εκλέγει δύο βουλευτές η ΝΔ, το ΠΑΣΟΚ εκλέγει μόνο έναν βουλευτή, από τρεις που εκλέχθηκαν το 2009 και έναν βουλευτή εκλέγουν οι Ανεξάρτητοι Έλληνες.\nΗ ΝΔ εκλέγει τον Κυριάκο Γεροντόπουλο και επανεκλέγει τον Αλέξη Δερμεντζόπουλο. Από το ΠΑΣΟΚ εκλέγεται ο Γιώργος Ντόλιος και εκτός Βουλής μένουν Ελένη Τσιαούση και Όλγα Ρενταρή-Τέντε.\nΑπό τους Ανεξάρτητους Έλληνες αν δεν επιλέξει την έδρα ο Πάνος Καμμένος εκλέγεται ο Μαρίνος Ουζουνίδης.\nΣτην Καβάλα το ΠΑΣΟΚ χάνει τις δύο από τις τρεις έδρες που κατείχε και επανεκλέγεται μόνο ο Μιχάλης Τιμοσίδης ενώ χάνουν οι πρώην βουλευτές Δημήτρης Παπουτσής και Σάββας Εμινίδης.\nΑπό τη ΝΔ επανεκλέγεται ο Νίκος Παναγιωτόπουλος και επιστρέφει στη Βουλή ο Γιώργος Καλαντζής ενώ εκλέγεται και ο Γιάννης Πασχαλίδης. από τον ΣΥΡΙΖΑ εκλέγεται ο Δημήτρης Εμμανουηλίδης.\nΣτην Ξάνθη εκλέγεται από ένας βουλευτής του ΣΥΡΙΖΑ, της ΝΔ και του ΠΑΣΟΚ. Από τη ΝΔ επανεκλέγεται ο Αλέξανδρος Κοντός, από το ΠΑΣΟΚ που χάνει μια έδρα εκλέγεται ο Δημήτρης Σαλτούρος ενώ από τον ΣΥΡΙΖΑ εκλέγεται ο Ζεϊμπέκ Χουσεϊν.\nΣτη Ροδόπη εκλέγονται από ένας βουλευτής της ΝΔ, του ΣΥΡΙΖΑ και του ΠΑΣΟΚ. Από το ΠΑΣΟΚεπανεκλέγεται ο Χατζή Οσμάν Αχμέτ και εκτός Βουλής μένει ο Γιώργος Πεταλωτής.\nΑπό τη ΝΔ επανεκλέγεται ο Ευριπίδης Στυλιανίδης και από τον ΣΥΡΙΖΑ εκλέγεται ο Καρά Γιουσούφ Αϊχαν.\nΣτα Γρεβενά χάνει την έδρα το ΠΑΣΟΚ και ο Αθανάσιος Χαντάβας μένει εκτός Βουλής και εκλέγεται βουλευτής με τη ΝΔ ο Τιμολέων Κοψαχείλης.\nΣτην Καστοριά εκλέγεται ένας βουλευτής από τη ΝΔ και ένας από τους Ανεξάρτητους Έλληνες ενώεκτός Βουλής μένει ο Φίλιππος Πετσάλνικος αφού το ΠΑΣΟΚ χάνει την έδρα.\nΑπό τη ΝΔ εκλέγεται η Μαρία Αντωνίου και από τους Ανεξάρτητους Έλληνες ο Συμεών Κουμπάνης.\nΣτην Κοζάνη επανεκλέγεται ο Γιώργος Κασαπίδης από τη ΝΔ και εκτός Βουλής μένει ο Μιχάλης Παπαδόπουλος.\nΜε το ΠΑΣΟΚ επανεκλέγεται ο Πάρις Κουκουλόπουλος και μένουν εκτός οι Αλέξανδρος Αθανασιάδης και Ιωάννης Βλατής.\nΜε τους Ανεξάρτητους Έλληνες εκλέγεται η Ραχήλ Μακρή.\nΜε το ΚΚΕ εκλέγεται ο Κώστας Σταμπολίδης και με τη ΔΗΜΑΡ η Θεοδώρα Τσικαρδάκη.\nΣτη Φλώρινα επανεκλέγεται με τη ΝΔ ο Ευστάθιος Κωνσταντινίδης και από το ΠΑΣΟΚ εκλέγεται ο Νίκος Σαμαράς.\nΣτην Α΄ Θεσσαλονίκης η ΝΔ κέρδισε 6 έδρες και εκλέγει τους Ι. Ιωαννίδη, Κώστα Γκιουλέκα, Σταύρο Καλαφάτη, Έλενα Ράπτη, Κωνσταντίνο Καραμανλή, Γιώργο Ορφανό.\nΤο ΠΑΣΟΚ κερδίζει μία έδρα και εκλέγει τον Πρόεδρο του ΠΑΣΟΚ Ευάγγελο Βενιζέλο.\nΟ ΣΥΡΙΖΑεκλέγει τρεις βουλευτές τους Αναστάσιο Κουράκη, Γιάννη Αμανατίδη, Γιώργο Αρχοντόπουλο, το ΚΚΕ εκλέγει 2 βουλευτές τους Γιάννη Ζιώγα και Θεοδόσιο Κωνσταντινίδη, οι Ανεξάρτητοι Έλληνεςεκλέγουν δύο βουλευτές την Χρυσούλα Παταγάνα, και τον Χαράλαμπο Αηδονόπουλο, η ΔΗΜ.ΑΡεκλέγει μία βουλευτίνα και επιστρέφει η Ξηροτύρη Αικατερίνη και η Χρυσή Αυγή εκλέγει έναν βουλευτή τον Αντώνιο Γρέγο.Στη Β' Θεσσαλονίκης παίρνουν από μία έδρα ΝΔ, ΠΑΣΟΚ, ΣΥΡΙΖΑ, ΚΚΕ, Ανεξάρτητοι Έλληνες, ΔΗΜΑΡ και Χρυσή Αυγή και εκλέγονται από τη ΝΔ Θεόδωρος Καράογλου, από το ΠΑΣΟΚ ο Χάρης Τσιόκας, από τον ΣΥΡΙΖΑ η Λίτσα Αμανατίδου, από το ΚΚΕ η Ελένη Γερασιμίδου, από τουςΑνεξάρτητους Έλληνες ο Απόστολος Χαρουπάκης, από τη ΔΗΜΑΡ η Αικατερίνη Μάρκου και από τηΧρυσή Αυγή ο Πολύβιος Ζησιμόπουλος.\nΣτην Ημαθία κέρδισαν από μία έδρα, ΣΥΡΙΖΑ, Ανεξάρτητοι Έλληνες, ΠΑΣΟΚ και ΚΚΕ.\nΜε τονΣΥΡΙΖΑ εκλέγεται η Ξανθίππη Καρανίκα, από το ΠΑΣΟΚ ο 'Αγγελος Τόλκας, από τουςΑνεξάρτητους Έλληνες ο Κωνσταντίνος Γιοβανόπουλος, και από το ΚΚΕ η Σοφρόνωφ-Ιωάννα Ταμπάκη.Στο Κιλκίς επίσης από μία έδρα έχουν η ΝΔ με τον Γιώργο Γεωργαντά, ενώ με το ΠΑΣΟΚεπανεκλέγεται ο Θεόδωρος Παραστατίδης και με τον ΣΥΡΙΖΑ νέο πρόσωπο η Ειρήνη-Ελένη Αγαθοπούλου.\nΣτην Πέλλα η ΝΔ κέρδισε δύο έδρες (Γιώργος Καρασμάνης, Αλκιβιάδης Νουσηκύρου), το ΠΑΣΟΚ μία (Θεοδώρα Τζάκρη), οι Ανεξάρτητοι Έλληνες μία (Αθανάσιος Γραμματικόπουλος).Στην Πιερία έλαβε τρεις έδρες η ΝΔ (Κωνσταντίνος Κουκοδήμος, Γιώργος Κωνσταντόπουλος, Δημήτρης Χριστογιάννης) και μία έδρα οι Ανεξάρτητοι Έλληνες (Ευγένιος Παπαδόπουλος).Στις Σέρρες η ΝΔ έχει τρεις έδρες (Μενέλαος Βλάχβεης, Φωτεινή Αραμπατζή, Θεόφιλος Λεονταρίδης). Μία έδρα έχει το ΠΑΣΟΚ (Μάρκος Μπόλαρης). Επίσης μία έδρα έχουν οι Ανεξάρτητοι Έλληνες (Μαρία Κόλλια Τσαρουχά), Χρυσή Αυγή (Νικήτας Σιώης), ΔΗΜΑΡ (Ευάγγελος Φωτίου)Στη Χαλκιδική έχουν από μία έδρα, ΝΔ (Ευθύμιος Καρανάσιος) και ΠΑΣΟΚ (Γιάννης Δριβελέγκας) καιΣΥΡΙΖΑ (Αικατερίνη Ιγγλέζη)\nΑπό τις τέσσερις έδρες της Βοιωτίας τις τρεις παίρνει η Νέα Δημοκρατία και τη μία ο ΣΥΡΙΖΑ, ενώ το ΠΑΣΟΚ δεν καταλαμβάνει έδρα, οπότε και δεν επανεκλέγεται η Βασιλική Τσόνογλου.\nΜε την ΝΔ εκλέγονται για πρώτη φορά ο Γιάννης Καράμπελας και επανέρχονται οι παλαιοί βουλευτές Ανδρέας Κουτσούμπας και Ευάγγελος Μπασιάκος. Με τον ΣΥΡΙΖΑ εκλέγεται ο Γιάννης Σταθάς. Ο Μιχάλης Γιαννάκης ο οποίος ήταν στην προηγούμενη Βουλή βουλευτής της ΝΔ εκλέγεται πλέον με το ψηφοδέλτιο Επικρατείας των Ανεξάρτητων Ελλήνων. Η 'Αρια Αγάτσα η οποία μεταπήδησε από το ψηφοδέλτιο του ΠΑΣΟΚ στο ψηφοδέλτιο της ΝΔ στη Βοιωτία, δεν εξελέγη.\nΣτην Εύβοια οι έξι έδρες κατανέμονται από μία στον ΣΥΡΙΖΑ, τους Ανεξάρτητους Έλληνες, τοΠΑΣΟΚ, τη Χρυσή Αυγή, το ΚΚΕ και τη Δημοκρατική Αριστερά.\nΗ Νέα Δημοκρατία δεν εκλέγει βουλευτή οπότε ο Σίμος Κεδίκογλου μένει εκτός Βουλής και εκλέγεται ο Κώστας Μαρκόπουλος ο οποίος μεταπήδησε από το ψηφοδέλτιο της ΝΔ στους Ανεξάρτητους Έλληνες.\nΤην έδρα του ΠΑΣΟΚ καταλαμβάνει ο Συμεών Κεδίκογλου, επανεκλεγόμενος, ενώ μένουν εκτός Βουλής η Κατερίνα Περλεπέ - Σηφουνάκη.\nΜε τον ΣΥΡΙΖΑ επανέρχεται στο Κοινοβούλιο ο Δημήτρης Αποστόλου. Με την ΔΗΜΑΡ εκλέγεται ο Δημήτρης Αναγνωστάκης. Από την Χρυσή Αυγή μπαίνει ο Νικόλαος Μίχος και μένει εκτός η Ουρανία Παπαδάκη Παπανδρέου από τον ΛΑΟΣ.\nΟι πέντε έδρες της Φθιώτιδας κατανέμονται σε πέντε κόμματα.\nΜε τη ΝΔ επανεκλέγεται ο Χρήστος Σταϊκούρας, με τον ΣΥΡΙΖΑ εκλέγεται ο Βασίλης Κυριακάκης, με το ΠΑΣΟΚ επανεκλέγεται ο Νίκος Τσώνης, με τους Ανεξάρτητους Έλληνες εκλέγεται ο Θεόδωρος Χειμάρας και με την Χρυσή Αυγή ο Αποστόλης Γκλέτσος (σ.σ.: δεν πρόκειται για τον δήμαρχο Στυλίδας Απόστολο Γκλέτσο). Από το ΠΑΣΟΚ μένουν εκτός Βουλής η Κατερίνα Μπατζελή και η Τόνια Αντωνίου.\nΤη μονοεδρική της Ευρυτανίας «κερδίζει» η ΝΔ με την οποία εκλέγεται ο Κώστας Κοντογεώργος. Ως εκ τούτου δεν επανεκλέγεται ο Ηλίας Καρανίκας από το ΠΑΣΟΚ.\nΣτη μονοεδρική της Φωκίδας την οποία παίρνει η ΝΔ εκλέγεται η Ασπασία Μανδρέκα. Ως εκ τούτου δεν επανεκλέγεται η Αφροδίτη Παπαθανάση η οποία κατείχε από το ΠΑΣΟΚ την έδρα στην προηγούμενη Βουλή.\nΣτην Καρδίτσα με τη ΝΔ επανεκλέγονται ο Κώστας Τσιάρας και ο Σπύρος Ταλιαδούρος ενώ εκλέγεται και η Ασημίνα Σκόνδρα.\nΜε τον ΣΥΡΙΖΑ εκλέγεται ο Νίκος Μιχαλάκης και με το ΚΚΕεκλέγεται ο Βαγγέλης Μπούτας. Δεν εξελέγη η Μαρία Θεοχάρη από το ΠΑΣΟΚ.\nΣτη Λάρισα από τη ΝΔ επανεκλέγεται ο Μάξιμος Χαρακόπουλος και εκλέγεται ο Χρήστος Κέλλας. Με το ΠΑΣΟΚ επανεκλέγεται ο Φίλιππος Σαχινίδης ενώ εκτός Βουλής μένει ο Βασίλης Έξαρχος και η Βασιλική Αλεξανδρίδου. Με το ΚΚΕ εκλέγεται ο Γιώργος Λαμπρούλης και εκτός Βουλής είναι ο Αντώνης Σκυλλάκος που είχε κατέλθει υποψήφιος με το ψηφοδέλτιο Επικρατείας σε μη εκλόγιμη θέση. Με τον ΣΥΡΙΖΑ επανεκλέγεται η Ηρώ Διώτη. Με τη ΔΗΜΑΡ εκλέγεται ο Θωμάς Ψύρρας. Με τη Χρυσή Αυγή ο Χρυσοβαλάντης Αλεξόπουλος.\nΕκτός Βουλής είναι και ο Αστέριος Ροντούλης που το 2009 είχε εκλεγεί με το ΛΑΟΣ.Στη Μαγνησία το ΠΑΣΟΚ έμεινε χωρίς βουλευτή. Με τη ΝΔ εκλέγεται ο Θανάσης Νάκος, με το ΚΚΕο Απόστολος Νάνος, ο πρόεδρος της ΝΔ Αντώνης Σαμαράς ήταν υποψήφιος στη Μαγνησία και τη Μεσσηνία αλλά φαίνεται ότι επιλέγει την Μεσσηνία.\nΜε τη ΔΗΜΑΡ ο Παρίσης Μουτσινάς, με τουςΑνεξάρτητους Έλληνες η Μαρίνα Χρυσοβελώνη και με τη Χρυσή Αυγή ο Παναγιώτης Ηλιόπουλος.\nΕκτός Βουλής έμεινε ο Κωνσταντίνος Καρτάλης αλλά και η Ροδούλα Ζήση που είχε κατέλθει υποψήφια στη Β΄Αθήνας. Εκτός και ο Παύλος Μαρκάκης που το 2009 είχε εκλεγεί με το ΛΑΟΣ.\nΣτα Τρίκαλα με τη ΝΔ εκλέγεται ο Ηλίας Βλαχογιάννης και επανεκλέγεται ο Κώστας Σκρέκας. Με το ΠΑΣΟΚ εκλέγεται ο Γιώργος Οικονόμου και με το ΚΚΕ επανεκλέγεται ο Αχιλλέας Κανταρτζής. Με τη ΔΗΜΑΡ εκλέγεται ο Γιώργος Κυρίτσης.\nΕκτός Βουλής μένουν από το ΠΑΣΟΚ ο Χρήστος Χάιδος και ο Χρήστος Μαγκούφης.\nΣτη Ζάκυνθο τη μονοεδρική κερδίζει η ΝΔ και εκλέγεται ο Διονύσης Γάσπαρος. Εκτός μένει από τοΠΑΣΟΚ η Μαρία Κλαυδιανού.\nΣτην Κέρκυρα ο ΣΥΡΙΖΑ εκλέγει τον Στέφανο Σαμοϊλη. Το ΚΚΕ επανεκλέγει τον Χαράλαμπο Χαραλάμπους και η ΝΔ επανεκλέγει το Νίκο Δένδια. Εκτός μένει από το ΠΑΣΟΚ η 'Αντζελα Γκερέκου.\nΣτην Κεφαλονιά τη μονοεδρική παίρνει ο ΣΥΡΙΖΑ και εκλέγει την Αφροδίτη Θεοπεφτάκου. Εκτός μένει από το ΠΑΣΟΚ ο Σπύρος Μοσχόπουλος.Στη Λευκάδα τη μονοεδρική παίρνει η ΝΔ και εκλέγει το Θ. Σολδάτο.\nΣτη Λέσβο με τη ΝΔ εκλέγεται ο Παύλος Βογιατζής, με το ΚΚΕ ο Δημήτρης Καραγιάννης και με τονΣΥΡΙΖΑ ο Γιάννης Σερδελής.\nΕκτός Βουλής έμεινε από το ΠΑΣΟΚ ο Νίκος Σηφουνάκης και ο Σπύρος Γαληνός που ήταν υποψήφιος με τους Ανεξάρτητους Έλληνες.\nΣτη Σάμο τη μονοεδρική παίρνει το ΚΚΕ και εκλέγεται ο Δημήτρης Μαυρατζώτης. Εκτός Βουλήςέμεινε από το ΠΑΣΟΚ ο Πυθαγόρας Βαρδίκος.Στη Χίο με τη ΝΔ επανεκλέγεται ο Κώστας Μουσουρούλης και από το ΠΑΣΟΚ εκλέγεται ο Κώστας Τριαντάφυλλος.\nΕκτός Βουλής έμεινε από το ΠΑΣΟΚ η Ελπίδα Τσουρή.\nΣτις Κυκλάδες επανεκλέγεται με τη ΝΔ ο Γιάννης Βρούτσης, με τους Ανεξάρτητους Έλληνες εκλέγεται ο Μάριος Βουτσίνος και με το ΣΥΡΙΖΑ εκλέγεται ο Νίκος Συρμαλένιος.\nΕκτός Βουλήςέμειναν από το ΠΑΣΟΚ οι Παναγιώτης Ρήγας και ο Γιώργος Παπαμανώλης.\nΣτα Δωδεκάνησα με τη ΝΔ εκλέγονται οι Β. Υψηλάντης, Μάνος Κόνσολας, Γιάννης Παππάς. Με τους Ανεξάρτητους Έλληνες εκλέγεται η Μίκα Ιατρίδη και με το ΠΑΣΟΚ ο Δημήτρης Κρεμαστινός\nΕκτός Βουλής μένουν οι Γιώργος Νικητιάδης, Νίκος Ζωίδης από το ΠΑΣΟΚ και ο Γιώργος Κασσάρας που ήταν υποψήφιος με την Κοινωνική Συμφωνία.\nΣτο Ηράκλειο με τη ΝΔ εκλέγονται οι Μανώλης Κεφαλογιάννης, Μ. Σενετάκης, Γ. Δεικτάκης.\nΜε τοΠΑΣΟΚ επανεκλέγεται ο Βασίλης Κεγκέρογλου.\nΜε το ΚΚΕ εκλέγεται ο Μ. Συντυχάκης, με τονΣΥΡΙΖΑ επανεκλέγεται ο Μ. Κριτσωτάκης, με τη ΔΗΜΑΡ επανεκλέγεται ο Ιωάννης Μιχελογιαννάκης και με τους Ανεξάρτητους Έλληνες ο Ε. Μαριάς.\nΕκτός Βουλής μένουν η Μαρία Σκραφνάκη, Φραγκίσκος Παρασύρης.Στα Χανιά με τη ΝΔ εκλέγονται οι Μανούσος Βολουδάκης, Κυριάκος Βιρβιδάκης και Κώστας Γύπαρης.\nΜε τον ΣΥΡΙΖΑ εκλέγεται ο Γ. Σταθάκης.\nΕκτός Βουλής έμεινε η Ευαγγελία Κουρουπάκη, ο Σήφης Βαλυράκης και ο Ευτύχης Δαμιανάκης όλοι τους από το ΠΑΣΟΚ.Στο Ρέθυμνο η έδρα της ΝΔ περνάει στον ΣΥΡΙΖΑ.\nΜε το ΠΑΣΟΚ εκλέγεται ο Μανώλης Όθωνας και με τον ΣΥΡΙΖΑ ο Αν. Ξανθός.\nΣτο Λασίθι δεν υπήρξαν αλλαγές αφού επανεκλέγεται βουλευτής με το ΠΑΣΟΚ ο Μιχάλης Καρχιμάκης με τη ΝΔ ο Γιάννης Πλακιωτάκης.


ΝΕΑ ΠΡΟΪΟΝΤΑ ΓΙΑΟΥΡΤΙΟΥ ΚΡΙ ΚΡΙ ΓΙΑ ΚΑΘΕ ΜΕΛΟΣ ΤΗΣ ΟΙΚΟΓΕΝΕΙΑΣ\nby Τaλκ/ 24 Ιουνίου, 2020/ Δεν υπάρχουν Σχόλια/\nΤο νέο Κρι Κρι Super Spoon Forever Young επιδόρπιο στραγγιστού γιαουρτιού 2% με φράουλα, φτιαγμένο από 100% ελληνικό γάλα ημέρας, σχεδιάστηκε ειδικά «για εσάς που η ηλικία είναι απλώς ένας αριθμός». Είναι η ιδανική επιλογή για τους καταναλωτές που έχουν μία γεμάτη ζωντάνια καθημερινότητα και επιλέγουν να μείνουν «Forever Young», όσο κι αν περνάνε τα χρόνια, αφού είναι εμπλουτισμένο με βιταμίνες D, B12, B6 & φυλλικό οξύ, ασβέστιο και μαγνήσιο, στοιχεία που συμβάλλουν στη φυσιολογική λειτουργία του ανοσοποιητικού συστήματος και στη διατήρηση της φυσιολογικής κατάστασης των οστών και των δοντιών και δρουν ευεργετικά για το νευρικό σύστημα. Και όλα αυτά χωρίς την προσθήκη ζάχαρης, μόνο με τα φυσικά σάκχαρα του γάλακτος και του φρούτου.\nΗ νέα γευστική πρόταση της Κρι Κρι για άτομα με δυσανεξία στη λακτόζη είναι το νέο γιαούρτι Κρι Κρι Χωρίς Λακτόζη με 2% λιπαρά. Το νέο αυτό προϊόν είναι μια πλήρης, φυσική και υγιεινή τροφή που, χωρίς να υστερεί γευστικά από τα υπόλοιπα γιαούρτια και εμπεριέχοντας καλλιέργεια γιαούρτης, μειώνει τα δυσάρεστα συμπτώματα και αποτελεί ιδανική πηγή ασβεστίου και πρωτεΐνης, χωρίς κανένα πρόσθετο.\nΣτην αγαπημένη σειρά επιδόρπιων γιαουρτιού Κρι Κρι με φρούτα προστέθηκαν νέες γεύσεις με δημητριακά που βοηθούν στην καλή λειτουργία του πεπτικού λόγω των φυτικών ινών. Τα νέα Κρι Κρι με Φρούτα και Δημητριακά αποτελούν την ιδανική επιλογή για όσους αναζητούν ένα χορταστικό, νόστιμο και ισορροπημένο γεύμα για κάθε στιγμή της ημέρας. Συνδυάζουν όλα τα θρεπτικά συστατικά του γιαουρτιού Κρι Κρι με όλα τα οφέλη των φρούτων και των δημητριακών και κυκλοφορούν σε δύο απολαυστικές γεύσεις: Εσπεριδοειδή & Κουρκουμάς με Δημητριακά και Φράουλα & Μπανάνα με Δημητριακά.\nΤα Κρι Κρι Kids εμπλουτίζονται και αυτά με τη σειρά τους. Στην γκάμα των Κρι Κρι Kids Peppa Pig έρχεται να προστεθεί και η γεύση Ροδάκινο – Βερίκοκο. Φτιαγμένα από 100% ελληνικό γάλα ημέρας, είναι ιδανική πηγή ασβεστίου και βιταμίνης D για τα παιδιά. Εκπλήξεις θα περιμένουν τους μικρούς μας φίλους που αγαπούν την Πέππα το Γουρουνάκι καθώς θα βρουν παιχνιδάκια στο εσωτερικό της θήκης. Ακόμη, αξίζει να σημειωθεί ότι η Κρι Κρι αφαίρεσε το πλαστικό κουταλάκι από τα Κρι Κρι Kids Scooby Doo & PJ Masks, συμβάλλοντας έτσι στη μείωση του πλαστικού και στην προστασία του περιβάλλοντος.\nΠέρυσι η Κρι Κρι κυκλοφόρησε το βρεφικό γιαούρτι Κρι Κρι Babies «Το πρώτο μου γιαουρτάκι», το 1ο γιαούρτι ειδικά σχεδιασμένο για βρέφη από 6 μηνών και πάνω, χωρίς προσθήκη ζάχαρης. Φέτος, μετά την αγάπη που γνώρισε από τους καταναλωτές, προσθέτει στη σειρά Κρι Κρι Babies 2 νέες γεύσεις Ροδάκινο & Μήλο και Μπανάνα & Μήλο. Ειδικά σχεδιασμένα για βρέφη άνω των 6 μηνών, σύμφωνα με τις συστάσεις για την εισαγωγή στέρεων τροφών στον 1ο χρόνο ζωής. Χωρίς πρόσθετα σάκχαρα, μόνο με τα φυσικά σάκχαρα του γάλακτος και των φρούτων, και φτιαγμένα από 100% ελληνικό γάλα ημέρας και με ήπιες καλλιέργειες & LGG, αποτελούν μια ιδανική επιλογή για βρέφη και μικρά παιδιά.\n*(σε όγκο, IRI, Απρίλιος 2020)\nTags: γιαούρτι, ΚΡΙ ΚΡΙ\nΗ ΚΑΛΗ ΜΕΡΑ ΑΠ’ ΤΟ ΠΡΩΙΝΟ ΦΑΙΝΕΤΑΙ!\nΣΥΝΤΑΓΕΣ ΓΙΑ… ΜΩΡΑ\nΓΛΥΚΟ ΜΕ ΦΡΑΟΥΛΕΣ ΚΑΙ ΓΙΑΟΥΡΤΙ